text:
Despues di basta aña sin uzo
ORANJESTAD – Un comision instala pa Gabinete Mike Eman pa traha riba edificionan den mal estado, a logra yega na un acuerdo pa basha un edificio bieu abou, cual tabata situa den Pastoor Hendrikstraat.
Habitantenan di e bisindario tabata preocupa cu e edificio aki, cu ta bandona pa basta aña caba por causa daño. No solamente e ta forma un peligro di por cay den otro ora cu muchanan bay hunga eyden, esunnan cu ta haci uzo di e parada di bus, pero tambe e ta crea espacio pa adicto ambulante haci mal uzo di dje.
E comision "ontsierende gebouwen" a haya bon cooperacion di departamentonan di gobierno y e proyecto a wordo manda destaho publico. Atco tabatin e miho oferta entrega na DOW y a dicidi pa cuminsa cu e trabounan necesario. Na momento cu Atco tabata realisando e trabou, Prome Minister Mike Eman hunto cu su colega Minister Mike de Meza a bay mira con leu e trabounan ta y a combersa cu e bisiñanan, kendenan a expresa di ta contento cu a deshaci di un luga cu tabata forma un peliger pa nan y ta daña e imagen di e caya renoba di Pastoor Hendrikstraat.
E comision “ontsierende gebouwen”
Comision “ontsierende gebouwen” ta un grupo di trabou instala cu e meta pa kita tur aspecto of bista negativo den areanan unda Gobierno di Aruba a inverti hopi placa pa embeyece. E comision ta trahando for di final di 2014. Rubin Ponson, kende ta coordina trabou di e comision aki, a bisa cu 2 siman pasa finalmente a logra yega na final di un proceso pa basha abou un edificio cu tabata antes un lodge cu tabata forma un mahos bista den Pastoor Hendrikstraat.
Proceso pa basha edificio abou a bay cauteloso
Manager assistent di ATCO Aruba NV, Pablo Paesch a bisa a cu a cuminsa pa deshaci di e parti dilanti prome y a forma un plataforma cu e material ey pa yega na e parti patras di e edificio di Lodge. “E trabou na e parti patras tabata esun mas critico, pasobra e muraya ta keda na apenas 7 pia di e cas su tras. Nos mester a traha un rampa pa bin cu e resto di e edificio poco, poco abou pa e no causa daño na e bisiña.” A cera e area rond di e edificio pa evita cu e ciudadanonan yega cerca na momento cu ta haciendo e trabou di basha e edificio abou, principalmente pasobra e area cerca tabata wordo uza pa muchanan pa hunga. Mayoria di e material di e trabou aki a wordo manteni mas limpi posibel pa e wordo recicla.
Contribui na vision di San Nicolas
“Cu nos a logra haci e area aki limpi ta hopi importante pa e habitantenan di Pastoor Hendrikstraat. Awor tin un area cu a bira liber, cu por contribui den e plannan di sr. de Meza pa reactiva San Nicolas. Cada aspecto cu haya un contribucion positivo asina, ta yuda tambe na atrae mas inversion pa San Nicolas y mehora e calidad di bida di nos ciudadanonan,” sr. Eman a bisa.
Mas trabou di e comision
E comision su trabou no ta concentra na San Nicolas so sino rond Aruba. Ta traha un lista di edificio of structuranan bandona y ta busca contacto cu e doñonan, dunando cierto cantidad di tempo pa nan drecha e edificio of bashe abou. No solamente ta basha edificio abou, pero tambe tin algun cu a wordo drecha pa e doñonan despues cu e comision a acerca nan. Sr. Ponson a splica cu normalmente ora cu tin un edificio of cas bandona e prome cos cu ta wordo haci ta acerca e doño. Tin biaha esaki ta bira dificil ya cu e doño a fayece of ta den exterior. “Esaki ta haci e trabou un tiki trabahoso,” sr. Ponson a splica.


c: text/html

text:
Cumpleaños Dialuna 02 Maart 2015
Ta worde buska e leoparda sexy y dushi di dakota, pa dunele mucho besitos y abrazos riba su fecha natal !!!
Saludos ta bin di parti su ruman muhenan Ivette cu Caroline cu ta stima e pushi ki un mundo. Tambe un abrazo masha grandi mes di su mama.
Y su colega nn di trabao cu ta CMB . Especialmente di su big bro cu stimele hpi anthony y si lubida su subrina stima nailea .
Cu papa Dios drama su bendicion riba djie y e dune bida , salud ,amor, dinero y tr e felisidad di mundo.
Ayera 1 maart a cumpli un aña mas di bida, e Leopard sexy y dushi di Dakota Carina de Haza, pa dune hopi sunchi y brasa. Saludos ta bini di parti su ruman muhe Ivette y Caroline cu ta stime un mundo.
Tambe un brasa masha grandi di su mama. y su colega nan di trabou. Specialmente di su big bro anthony cu stime hopi, y sin lubida su subrina stima Nailea.
Cu papa Dios drama su bendicion ariba dje, y e dune biba, salud, amor y tur e felicidad di mundo.

robotstxt: allowed

filter: keep


text:
EDITORIAL: E PROXIMO FRACASO POLITICO DI MEP!
Mi ta bay pronostica di awor caba, o sea un par di aña prome cu eleccion, cu e derota cu MEP ta bay sufri den e proximo contienda electoral ta bay ta e proximo fracaso politico grandi di e partido. Razon tin suficiente pa por basa e pronostico riba realidadnan cu a tuma lugar y lo sigui tuma lugar, y tur ta drey rond di Evelyn y su tata, Hendrik Seferino Croes, kende ta e influencia mas malo cu e partido por a busca o haya gratuitamente na henter mundo. Como lider di e partido, Evelyn no tin cu kico respalda su postura o convence cu e ta e miho candidato pa ocupa e puesto ey, y como politico e falta asina hopi talento y experiencia cu no bale la pena ni discuti nan. Como yiu di Hendrik, e tin un handicap insuperable, y ni maske con e purba drey rond di dje, e circulo di maldad di su tata no ta bay dune un apertura cu e por usa pa libra su mes di e peso colosal ey guinda riba su cabez manera e spada di Damocles.
E por duna cuanto discurso cu e kier (habri boca no kier meen papia), y saca cuanto comunicado cu e kier (skirbi tampoco kier meen dictamina), nada di esey ta bay scape di un derota cu ta bay condena su partido na un desaparicion o un kiebra. Y e resto di e figuranan riba lista o ta perdi den un letargo ilimita, o no ta interesa den loke por pasa cu e partido, y di paso, cu nan carera politico. Nan no a manifesta te awor e afan di lucha pa Pueblo Arubiano, y tampoco pa Aruba, pasobra o nan ta mantene un silecion cobarde o di complicidad, o nan ta biba cu e temor cu nan tambe por mete la pata y djey sinti e rosea cayente di Pueblo riba nan necknan.
Mientras Evelyn no splica Pueblo di con y pakico e despacho fantasma di abogado a worde crea pa ricibi depositonan di placa grandi, e misterio rond di dje lo sigui crece, y e efectonan negativo pa Evelyn lo sigui multiplica. Tin hechonan cu a worde constata, y ni maske cuanto mentira el a bin cune, tur hende a mira e copianan di e documentonan bancario cu ta comproba sin ningun duda, cu algo ta robez entorno henter e asunto. Y asina mes Evelyn ta prefera di sconde tras di silencio na lugar di enfrenta e problema y purba solucione a base di honestidad. Mi ta duda cu por a resta algo di “integridad” den un postura asina transparente y asina condenable.
Bay Corte scondi tras di e lomba di su casa no ta papia bon di dje ni di su tata. Si el a enfrenta e asunto decisivamente pa aclara loke por a keda envolvi den sombra, e lo a gana e respet di hopi hende. Pero, su decision di sconde na lugar di mustra cara, a rebenta y lo sigui rebenta riba dje, pasobra ni maske cuanto mentira sali di su boca, e documentonan publica no ta imaginario, sino copianan fiel di loke ta existi den e archivonan di e banco unda e cuenta y e placa a ser deposita, lanta, y usa.
Pueblo Arubiano no ta ingenuo! E sa masha bon kico a tuma lugar y e ta sospecha, mi ta sigur, pakico ni e yiu ni e tata kier enfrenta e publicacionnan cu honestidad. Bay radio o television, o saca comunicadonan di prensa cu ta drey rond di e problema na lugar di confronte, no ta propio di un bon politico, y menos ainda, di un bon lider. Pa papia di “integridad” bo mester demostra cu bo tin maske ta un “tiki” di dje, y no djis usa e palabra o su concepto pa purba influencia un par di hende na bo fabor. Esey Evelyn no tin y no ta bay haya tampoco, por lo menos den e caso aki. El a core pa e problema y ainda e no a yega e recta final pa para keto, pensa y bin cu e berdad cu tur hende por kere y asina salba su mes di mas y mas critica, y su partido di mas y mas decadencia.


text:
Archivo di e Categoria ‘Editorial’
Con bin Ministerio Publico no a actua den ningun sentido contra e vagabundo aki, mi no ta compronde, a menos cu e Fiscalnan ta politicamente comprometi o influencia. No tin otro splicacion pasobra pruebanan nos a publica na granel pa demostra cu el a cana, siendo Ministro, man teni cu diferente capo di droga. Esun mas evidente ta Sanchez, cu e nota skirbi na man pa Hendrik ‘himself’ y dirigi na Fiscal Hoogland o Wijland pa nan pone Sanchez inmediatamente den libertad, cos cu nan a nenga di haci. Pakico Hendrik Seferino tabata asina persistente pa pone Sanchez den Libertad? E tabata cera pa traficacion di droga! Asina mes, ningun Fiscal a tuma e molester di indaga den e asunto pa pone Husticia funciona manera debe ser. Ta ora cu Hendrik a prohibi nan dos di atende cualke caso relaciona cu narcotica cu Fiscal Wijland a lanta un caso contra Gobierno y a gane tambe! Ta hopi puyito a sali na careda for di bao e macuto durante e tratamento di e caso importante ey! Nos lo ripiti loke a sali na cla pa tur hende nota con dañino e influencia di Hendrik y su ehecutor (Evelyn) ta pa MEP.
E articulo 2015 di IMF ta respalda e Vision di Aruba tocante su estrategia pa un prosperidad economico, y cu e isla ta riba e caminda corecto pa un surplus fiscal na aña 2018. Algun dia pasa, o sea dia 13 di e luna aki, pa ta mas exacto, IMF a publica su Declaracion Concluyente di su Mision IV Articulo 2015. E tabata hopi claro den bisa cu e economia di Aruba ta recuperando di dos evento fuera di su control: un recesion doble causa pa e crisis financiero global y e ciere di e refineria na Aruba. IMF a cita varios desaroyo positivo cu ta mustra cu Aruba ta riba e ruta corecto pa un recuperacion economico completo y mester alcanza un surplus fiscal pa aña 2018. E deficit actual a bira menos y e deficil no relaciona cu petroleo tin un surplus pa motibo di e desaroyonan positivo den e sector turistico. En realidad, ta ser spera cu turismo lo sigui crece, pero tambe cu e demanda domestico lo recupera via proyectonan grandi den cual ta ser inverti, manera e Green Corridor y e Ring Road 3, cu ta moviendo bon. E beneficionan di e inversionnan di Gobierno den e infrastructura tambe ta visible.
Aña pasa a surgi un turbulencia entre Aruba y Hulanda pa motibo di un enfoke diferente di cada un di e dos paisnan pa loke ta trata e forma di enfrenta e crisis economico cu a bin ta surgi desde 2008-2009. E enfoke di nos Gobierno (Prome Ministro Mike Eman) tabata riba inversion y no austeridad, pa purba soluciona e crisis economico cu a surgi y cu a conduci te hasta na un welga di hamber cu mi no tabata comparti pasobra mi tabata convenci, y ta sigui cu e conviccion ey, cu e no tabata bay contribui cu algo na cualke sorto di solucion pa e problema, especialmente elimina e discrepancia di pensamento entre e dos paisnan.
Conociendo e testarudonan di Hulanda cu tabata braza austeridad manera un tabla di salbacion durante un naufragio riba un laman azota pa bientonan di horcan, mi tabata convenci cu nan ceguera no tabata bay cede pa pensamentonan progresista, o sikiera diferente na e modelo Hulandes-Aleman di austeridad. E solucion cu nos Prome Ministro tabata buscando tabata tin e aval di varios di e economistanan mas famoso di mundo manera John Maynard Keynes y Shumpeter, y cu a duna su resultado. E mihor manera pa sali di e crisis tabata via di inversion y no di austeridad. Diferente editorial den dos di e corantnan mas importante na mundo, o sea New York Times y Wallstreet Journal, ta confirma esaki categoricamente.
Un contradiccion inexplicable di parti di e lider actual di MEP ta su aceptacion pa presidi e comision di “integridad” siendo cu e no a demostra ningun clase di integridad den e caso di e oficina di abogado fantasma cu un cuenta bancario na cual e tin acceso y a usa manera cu e ta desea. Tin un discrepancia grandi entre e dosnan ey. Pa por lidera un comision di integridad bo mester por tin maske ta un tiki di dje, y demostre publicamente, loke no ta e caso di e lider di MEP. Tur loke e ta empeña di haci, no ta libra su nomber di e mancha cu e mes a permiti pa e caso pone riba dje, sino di purba desacredita Gobierno con cu e ta haya ta bon, sea cu mentira, cu exageracion, cu rumor, cu loke sea, menos cu e berdad.
Claro cu ami si ta defende e administracion aki, a pesar cu mi no ta di acuerdo cu algun di su prioridadnan, pero mi ta mira progreso, mi ta mira accion, mi ta mira e afan di hiba Aruba padilanti lo mas lihe cu por, y lo mas sigur posible. Durante e 8 añanan di MEP tur loke nos a mira ta e faborecimento di rumannan y otro miembronan di famia, un nepotismo abierto, corupcion, y un sinfin di otro defectonan cu ningun Gobierno tin e derecho di comete cu e bienesnan di Pueblo. Con un parlamentario di AVP por a hinca den su cabez pa nombra Evelyn na cabez di e comision di integridad mi no ta compronde, a menos cu su cerebro normalmente ta funciona mes fofo cu su decisionnan incomprendible.
Si nos ta di recupera nos isla for di e mannan di e criminalnan cu no tin dianan di descanso, nos mester apoya e actual Ministro di Husticia den su afan di pone un fin na tanto iregularidad. Opinionnan personal di dje no ta conta; loke si tin balor ta e deseo y determinacion pa conhuntamente nos trece orden back riba nos isla. Ya ta parce caba cu hopi hende a manera custumbra cu e criminalidad cu a lanta cabez na Aruba y ta hibando nos pa un rumbo cu ningun di nos ta desea. Bo no por siña biba cu asalto y atracto comosifuera nan a para bira un parti habitual di bo rutina diario; tampoco bo por declara un tregua cu nan, pasobra haciendo esey bo ta dunando nan un man liber pa sigui actua impunemente.
Mi ta bay pronostica di awor caba, o sea un par di aña prome cu eleccion, cu e derota cu MEP ta bay sufri den e proximo contienda electoral ta bay ta e proximo fracaso politico grandi di e partido. Razon tin suficiente pa por basa e pronostico riba realidadnan cu a tuma lugar y lo sigui tuma lugar, y tur ta drey rond di Evelyn y su tata, Hendrik Seferino Croes, kende ta e influencia mas malo cu e partido por a busca o haya gratuitamente na henter mundo. Como lider di e partido, Evelyn no tin cu kico respalda su postura o convence cu e ta e miho candidato pa ocupa e puesto ey, y como politico e falta asina hopi talento y experiencia cu no bale la pena ni discuti nan. Como yiu di Hendrik, e tin un handicap insuperable, y ni maske con e purba drey rond di dje, e circulo di maldad di su tata no ta bay dune un apertura cu e por usa pa libra su mes di e peso colosal ey guinda riba su cabez manera e spada di Damocles.
Pa mi tabata parcialmente dificil lesa tanto elogio pa Hildward y Hubert Booi, y practicamente nada di Nel Harms, pasobra pa mi tur tres tabata merecedor di cuanto elogio por a basha riba nan. Hildward, ademas di un musico supertalentoso, tabata un persona agradable, semper positivo y yen di gestonan di Amistad y comprension. Cu Lio Booi mi a traha den e comision di ortografia di Papiamento, den cual Betico a nombrami Presidente y Booi tabata un di mi colaboradornan mas activo. Con cu bo kier mire, cu of sin critica, nos a logra pone hunto reglanan cu a conserva e figura di e palabranan di Papiamento, loke na Corsow a bay perdi ora cu nan a substitui sonido pa bista y reconocimento. Pero, esey tabata nan deseo y nan a cumpli cune.
Un aclaratoria chikito: mi no ta contesta ningun articulo ni ningun imbecil macamba cu kier skirbi su mentiranan den e medionan Solo di Corupcion, Radio Riool y E Canal di 22 Mentira, cu ta publica kico cu ta sin importa nan si e ta mentira of no, con tal cu e ta pas cu e politica putri y decadente di nan partido. Usa un ladron, estafador y criminal cu tabata cera na Hulanda y Alemania como un modelo di veracidad ta bisa tur cos di e macamba stinki cu ta cita di dje, y ta use como su modelo. Pa bisa e macamba ey den su mesun idioma, pa e compronde bon e situacion cu el a hinca su mes aden: “soort zoekt soort”.
Cada ken por wel di keda cu su opinion y ami ta conserva esun di mi. Lo unico cu mi ta ripiti ta: NUNCA mi a ser deteni na ningun parti di mundo, NUNCA mi a ser acusa di nada relaciona cu droga o labamento di placa pa ningun autoridad na ningun parti di mundo, NUNCA mi a pone pia den un Corte di Husticia na ningun parti di mundo pa cualke acusacion relaciona cu e asuntonan ey, y NUNCA mi a ser interoga na ningun parti di mundo pa e tipo di actonan ey contra Ley! Esaki ta un declaracion cu por ser investiga y confirma pa ken cu kier cu e autoridadnan rond di mundo, incluyendo Interpol, FBI, CIA, DEA, Surete, Scotland Yard, DIM, Disip, Ptj, Das, y cualke otro cuerpo policial o investigativo. Evidencia ta convence; bla bla bla ta perdemento di tempo y e cuki di e macamba porco ey. Ami ta rindi cuenta na Huez y na Dios, no na un porkeria macamba y su modelo criminal.
Na aña 1991, San Hendrik a declara na television cu e ta un Ministro unico di su sorto. Wel, siendo e Ministro cu a causa Aruba mas shock cu e teremotonan a causa San Francisco, el a bolbe manera perde cabez un biaha mas. Na television y na radio el a papia di sopi y di manteca, pa Pueblo sa, o por lo menos kere, cu e tin conocimento di cosnan di cushina.
Awor ban repasa loke lo pasa pa historia como e “unico” declaracion corecto di San Hendrik, o sea ora cu el a bisa cu e ta “un Ministro unico di su sorto.” Wel, Dios gracias pesey, pasobra si Aruba tabata tin dos Ministro manera e, ni scapatoria ni salbacion, y ningun oracion, ni sikiera na Negro Felipe, Maria Lionza, of La Yorona lo por a evita un catastrofe di e magnitud di dos Hendrik!
E Ministro unico di su sorto a papia di sopi, menazando cu ya e ta biniendo cla pa e cushinami den dje. Wel, ayera mes mi a pone un poco di letria aden, y ainda e smak no tabata completo. Despues mi a agrega un poco di yambo y carnisa, y e sabor tabata un poco miho. Pero, pa e yega su punto, Hendrik mester yudami localiza un poco di “coca” pa dune e “sous” cu e tin mester. Por ta cu e por acudi na un di su socionan, amigonan of clientenan (Ocando, Bermudez, Matheus), enfin, cualke un di nan cu tabata tin bohiti di e cos ey, y lo por spar un tiki pa facilite pa su sopi keda sabrooooooso.
Ta na Aruba so cosnan asina insolito por sosode sin cu Ministerio Publico interesa su mes den e asunto, ya cu hopi aña a pasa desde e vupa ey di Hendrik no a bin un solo investigacion, y ni sikiera un declaracion di Ministerio Publico al respecto. Awor ta bon pa e Fiscalnan Hulandes splica Pueblo Arubiano con por acepta den Reino pa un Ministro di Husticia den funcion por na e mesun momento haci un huramento di lealtad na un Gobierno y pais stranhero, y bira un miembro activo di e cuerpo policial politico di otro pais. Ta con bo por sirbi dos pais diferente den funcionnan hasta contradictorio. Pasobra un cos ta cierto: e badge di DISIP no tin den ningun sentido un calificacion di “honorario”. E ta efectivo, y ta ser respeta den tur alcabala di Guardia Nacional cu bo mester pasa pa bay di un ciudad pa otro.
Nos a publica caba copia di e badge, di e huramento di lealtad na e Gobierno di Venezuela di e tempo ey (mira den e edicion di awe paginanan 35 y 36 pa un repeticion). Carlos Andres Perez, q.e.p.d. tabata President di e pais y un bon amigo di Betico, te dia cu tabata tin un comemento na un hotel, unda Carlos Andres a nenga di respalda Betico publicamente den su lucha pa logra e independencia di Aruba. Mester stop cu e storia cu MEP tabata buscando un “Status Aparte”, pasobra ta un independencia total for di Hulanda e partido tabata buscando. Pesey el a manda emisarionan na diferente pais solicitando ayudo, incluso Cuba!
Mas Evelyn papia na radio o aparece den cualke conferencia di prensa o na television, mas Pueblo ta haya sa ki clase di mentiroso e ta. El a purba sconde tras di su casa, pero e flie ey no a subi. E suerte di su casa ta cu el a haya un Huez Hulandes condescendiente, cu no tin ningun simpatia pa DIARIO o mi persona. Pero, mi ta custumbra caba cu na Aruba no tin husticia, djis un apariencia di dje. Mi a mira demasiado caso cu sentencianan grotesco pa mi bay sinta reacciona riba cada un di nan. Mi ta sigui biba cu e confianza cu algun dia nos lo tin nos propio Hueznan Arubiano, hendenan cu conoce nos idioma y sa interprete corectamente.
Djey el a purba acusa otronan (ridiculamente) di e falsificacion di su nomber, siendo cu e ta aparece bon cla riba e cuentanan bancario di e oficina di abogado fantasma. E ta nenga (inutilmente) te awe cu e ta haya placa extra, aunke e pruebanan ta preto riba blanco den e relatonan financiero di su cuenta, entradanan cu nunca el a declara na su coleganan di Parlamento y cu e ta hayando na bohoti! Ta ki clase di respet o consideracion un persona asina por tin pa su mes? Pa mi, e ta riba un nivel hopi abao, manteni eynan pa e cumulacion di mentiranan cu e ta sigui pak un riba otro. Caminda e ta ekiboca su mes ta den su pensamentonan cu hopi hende ta kere den su inventonan, su falsedadnan, su engañonan. Pueblo no ta bobo, e mester por sa esey, y e por analiza henter e situacion pa su mes, sin e ayudo di prensa o partidonan politico contrario.
Su uso di ofensanan personal ta pas den e mentalidad tipico di MEP, cu ta parce di no tin otro recurso pa discuti riba issuenan. Tur cos mester ta atakenan personal, acusacionnan sin ningun base, y expresionnan cu ta califica e persona cu ta haci nan un inculto, un bandido, un desgraciado, un porkeria di hende. Hendrik a caba di demostre un biaha mas, pesey mi no ta mira ningun clase di recuperacion posible pa e partido funda pa Betico y destroza pa e lenguahe, actitud y acusacionnan falso cu no ta bay hibe riba e caminda di progreso, ni evita su decadencia.
Ayera Huez NoordHuizen a dicta sentencia den e caso cu Kenneth a lanta contra DIARIO, pa tapa pa su casa Evelyn cu tabata demasiado cobarde pa hacie e mes, y pa sconde e envolvimento di Hendrik Croes, e elemento mas maligno y di mayor maldad cu nos isla a yega di produci. El a bay radio ayera pa yamami un porco, pero el a lubida cu si acaso mi ta un porco, anto mi ta un porco di raza, y e mes porta un porco di chiké, cu tinainda riba dje e holo inmundo di su mesun porkerianan. E publicacionnan reciente di su envolvimento cu Ocando, Sanchez, etc., y su guera contra e dos fiscalnan Hulandes, Hoogland y Wijland pasobra nan a nenga di obedece pa pone e narcotraficante Sanchez den Libertad, y su funcion como Polis Venezolano siendo Ministro di Husticia den Reino, ta califike como tal.
Den e sentencia di Huez nos ta prohibi pa haci comentario riba e sentencia mes, loke nos ta respeta y ta pone loke Huez a ordena tal manera cu el a ordene. Pero corda cu ta Huez a obliganos pone nan, no pasobra nos ta di acuerdo cu nan. Al contrario. Mi ta haya, personalmente, cu Huez Noordhuizen, sinembargo, a profundiza su mes hopi den e caso y a bin cu argumentonan aparentemente valido riba diferente topico. Ey nos no tin nada di reclame. Ademas, no ta asina cu Kenneth a djis gana e caso, pasobra el a perde tambe riba e puntonan mas importante cu el a pidi Huez. Pa cuminza e no por a scapa Evelyn, e no a haya loke el a pidi, o sea 25 mil florin di “Adelanto”, e no por a prohibi DIARIO di antemano pa no haci comentarionan cu e no a specifica, y riba cual Huez Noordhuizen a sentencia corectamente, y varios otro punto di interes cu e no por a logra. Pa cera nos boca tin mester di hopi mas cu un caso di prueba pa purba scapa su casa.
E storia ta sigui. Awe mi ta publica 4 pagina di pasado pa Hendrik compronde bon cu ora e kier resucita casonan difunto di mas di 20 aña pasa, e ta core e riesgo cu esnan completamente negativo cu ta referina dje tey mes, cla pa mira luz di dia un biaha mas. Den e edicion aki e por lesa algun di e barbaridadnan cu el a comete como Ministro di Justicia di MEP, y cu ta completamente censurable, criticable y condenable, pa e no keda cu ningun illusion cu e ta bay sali ileso di e confrontacion cu el a busca innecesariamente. Y falta ainda e paginanan di meymey, su aventura cu badge y huramento como polis di un pais stranhero, y su participacioncomoMinistro di Justicia di MEP den e tristemente celebre caso conoci como CARGOZAAK, den cual mas di 5 mil kilo di marijuana a bay para riba e cayanan di Amsterdam y vecindario, y cu a ser bendi completamente y cobra, y e placa reparti entre diferente cuerpo di e autoriadnan di e tempo ey. Tambe su relacionnan cu Bouterse, cu a ser asina hopi critica den medionan di comunicacion na Hulanda.
E nomber di Ocando Paz ta bon conoci na Aruba, ya cu su relacionnan cu Hendrik Croes, como su abogado (y socio?), a permitie haci su negoshinan via nos isla. E tabata bin cu su avionetanan priva, den cual e tabata trece droga den e parti patras, djey e tabata sali rumbo pa Miami y Fort Lauderdale, unda e droga tabata ser bendi. DEA tabata completamente na altura di su movimentonan, y den nan archivonan nan tin henter e historial di e narcotraficante ey y su aliadonan. Despues di bende e droga nan tabata recoge e placa y e tabata bin cune Aruba, unda nan tabata hiba e maletanan hotel Concorde, unda Ocando tabata tin un suite (721) reserva henter aña. Ey nan tabata conte cu e ayudo di algun croupier despues di nan trabao. Ey tambe e tabata hunga hopi placa den casino cu Hendrik sinta banda di dje!
Awe mi ta publica algun nota relaciona cune, pa hende mira ta te ki extremo Hendrik tabata dispuesto di yega pa calma su hamber insaciable pa placa. No tabata importe di unda o con e tabata bin, con tal cu e tabata caba parcialmente den su saco. Ocando Paz a trafica mas di 5 mil kilo di cocaina via Aruba, cu tabata e punto intermedio di su vuelonan pa e parti sur di Merca, y e centro di su operacionnan clandestino. E tabata un piloto di e Forzanan Aereo Venezolano, cu lazonan di Amistad y comercial cu algun politico ayega na e Gobierno di MEP di e tempo ey. Hendrik tabata e Ministro di Justicia!


text:
Cadushi di Cristal
Cadushi di Cristal ta un premio pa hende na Aruba cu haci bon contribucion na literatura of linguistica.
Grupo Pa Promove Papiamento (GP3), un comision interdepartamental di gobierno di Aruba, a introduci e premio na aña 1997. GP3 a stipula e criterionan cu cual e nominadonan mester cumpli, pa bini na remarca pa haya e premio aki. Algun di e criterionan aki ta: E nominado mester ta un persona biba na Aruba cu a destaca riba tereno di Papiamento den e area di literatura of di linguistica, y mester tin publicacion di calidad relaciona cu Papiamento.
E prome persona cu a ricibi Cadushi di Cristal ta señora Digna Laclé (1997). Siguiente:
- 1999 - Ernesto Rosenstand
- 2001 - Hubert ‘Lio’ Booi
- 2003 - Ramon Todd Dandaré
- 2006 - Grupo di Teatro Mascaruba
- 2008 - Mario Asintho Dijkhoff


text:
January 21, 2014 / Lokal
REUNION RIBA FDRS POSPONE
Hopi kosnan positivo den último 2 aña pero mester yega na....
apesar di medidanan ferfelu….
Pregunta dikon no a inkluí esaki den su notanan di denunsia
A BUSKA DEURWAARDER PA KOBRA SENNAN DI BZV BEK
PAR i MAN ta hasi…
Sr. Hensley Koeiman ta desapuntá....
Rennox Calmes di Kòrsou su hubentut ta trese dilanti....
HOMBER KU A FIA PLAKA SERKA HENDE ROBES OBLIGA DI PASA DROGA
Ounke 12 luna prizon ta na su lugá: FISKAL TA SIGUI RAPORT DI RECLASSERING I AYERA MULA A BAI KAS Hues a honra e demanda
...na skolnan na St. Maarten... BOLO DI DROGA “SPACE CAKE” OFRESE NA STUDIANTENAN ...mayornan tene kuenta...
...Segun sr. Jopi Hart...
Kuminsando dia 25 di yanüari próksimo
Alex Rosaria di frakshon di partido PAIS....
© 2013-15 Extra - Notisia di Korsou


text:
Yemen
Yemen, ofisialmente e Republika di Yemen (Arabiko: الجمهورية اليمنية al-Jumhuuriyya al-Yamaniyya) ta un pais situá riba e Peninsula Arabé den Asia siut-west. E ta grens ku Saudi Arabia na parti nort Laman Korá parti west e Laman Arabe anto e Golfo di Aden na parti sur anto Oman na parti ost. Yemen su area di tera ta djis abou di 530,000 km2, anto su teritorio ta inlui mas ku 200 isla, esun di mas grandi ta Socotra, mas o menos 415 km na parti suit di e terra firme di Yemen, for di e kosta di Somalia. Yemen ta e uniko estado den e Peninsula Arabe ku tin un gobiernu puramente Republikano. Su kaptial ta San'a.


text:
KONSEHO PA UN BIDA DI FAMIA FELIS
Bo Por Tin Éksito den Bo di dos Matrimonio
HERMAN: * “Despues di tabatin 34 aña kasá, mi esposa a muri di kanser. Ora m’a bolbe kasa, mi esposa Linda semper a sinti ku mi tabata kompar’é ku mi promé kasá. Pa kolmo, hopi biaha mi amigunan tabata papia di kon bon hende mi promé kasá tabata, i esaki tabata molestiá Linda mashá.”
LINDA: “M’a sinti ku mi tabata kai chikí den tur kos na komparashon ku Herman su promé kasá. E tabata un hende suave ku bon manera i tur hende tabata stim’é. Tin biaha mi tabata puntra mi mes si un dia lo mi por bira mes bon pa Herman manera é tabata.”
Herman ku Linda ta felis i kontentu ku nan a topa otro. Linda, kende tabata un muhé divorsiá, asta ta yama Herman su “prínsipe azul.” Sinembargo, manera nan mes ta atmití, un di dos matrimonio por trese reto- i situashonnan ku no tabata eksistí den e promé matrimonio. *
Si bo a kasa pa di dos biaha, kon bo ta mira bo di dos matrimonio? Un esposa ku yama Tamara, kende a kasa tres aña despues di su divorsio, a bisa: “Ora bo kasa pa promé biaha, bo tin e sintimentu spesial ku bo matrimonio lo dura pa semper. Pero den bo di dos matrimonio, kisas bo no ta sinti esei mas pasobra semper bo ta kòrda ku bo promé matrimonio a terminá.”
Sinembargo, hopi pareha a haña berdadero felisidat den nan di dos matrimonio. Nan tabatin éksito den nan matrimonio; bo tambe por tin éksito! Kon? Laga nos analisá tres difikultat ku un di dos matrimonio por trese kuné i kon prinsipionan di Beibel por yuda. *
DIFIKULTAT 1: E RETO PA BO PROMÉ MATRIMONIO NO AFEKTÁ ESUN AKTUAL.
Ellen ku ta biba na Suráfrika a konta: “Mi no por djis lubidá tur e momentonan agradabel di mi promé matrimonio, foral ora nos biaha bai na e mesun lugánan kaminda ami ku mi eks esposo tabata bai den fakansi. Tin biaha, sin ku mi sa, mi ta kuminsá kompará mi esposo aktual ku mi promé kasá.” Di otro banda, si bo partner tabata kasá un biaha kaba, bo por sinti bo malu si tur ora bai e ta papia tokante su promé matrimonio.
SUGERENSIA: Komprondé ku no ta realístiko pa ferwagt ku abo òf bo partner lo djis lubidá un promé matrimonio, foral si el a dura hopi. Algun hende ta atmití ku sin ku nan por a yuda asta nan a yega di yama nan kasá aktual na nòmber di nan promé kasá. Kon bo por dil ku e tipo di situashonnan akí? Beibel ta konsehá: “Purba komprondé otro.”—1 Pedro 3:8, New Century Version.
No bira yalurs i prohibí bo kasá aktual di bisa algu di su promé matrimonio. Si e ta sinti gana di papia tokante su matrimonio ku su promé kasá, komprondé p’e i skuch’é. I no konkluí mesora ku e ta komparando bo ku su promé kasá. Ian, kende a bolbe kasa dies aña pasá, a bisa: “Mi esposa Kaitlyn nunka a konsiderá e tema di mi promé matrimonio komo tabú. Mas bien, el a mira esei komo un oportunidat pa haña sa kiko a hasi mi e persona ku mi ta awe.” Bo por asta haña ku e tipo di kòmbersashonnan ei lo yuda bo hala sera mas na bo partner.
Konsentrá riba e bunita kualidatnan ku bo kasá aktual tin. Ta bèrdat ku bo partner por falta algun kualidat òf abilidat ku bo eks kasá tabatin. Pero muy probablemente tin otro áreanan den kua bo kasá aktual ta sobresalí. P’esei, traha pa fortalesé bo relashon ku bo kasá aktual, ‘sin kompar’é ku otro hende.’ Reflekshoná riba loke bo ta gusta di bo kasá i duna balor na esei. (Galationan 6:4) Un hòmber ku yama Edmond, kende a kasa dos biaha, a splik’é asin’akí: “Meskos ku bo no ta haña dos amistat ku ta meskos, asina tampoko bo no ta haña dos matrimonio ku ta meskos.”
Kon bo por balansá e bunita rekuerdonan di bo promé matrimonio ku e bida ku bo a kuminsá ku bo kasá nobo? Jared a bisa: “Un biaha mi a splika mi esposa ku mi promé matrimonio tabata manera un bunita buki ku ami ku mi promé kasá a skirbi. De bes en kuando lo mi por habrié, les’é i reflekshoná riba nos bon eksperensianan. Pero mi no ta biba den e buki ei. Mas bien, ami ku mi esposa ta skirbiendo nos propio buki huntu i aki ta kaminda mi ta biba felismente awor.”
PURBA ESAKI: Puntra bo partner si e ta sintié malu ora bo ta papia tokante bo promé matrimonio. Determiná ki ora lo ta mihó pa no papia tokante bo promé matrimonio.
DIFIKULTAT 2: AMIGUNAN NO SA KON PA TRATA BO KASÁ NOBO.
Javier, kende a bolbe kasa despues ku e tabatin seis aña divorsiá, a bisa: “Pa algun tempu despues ku nos a kasa, mi kasá tabatin e impreshon ku mi amigunan tabata blo studi’é.” Un esposo ku yama Leo tabatin ku trata ku un otro situashon. El a konta: “Den mi presensia, algun persona tabata bisa mi kasá kuantu nan tabata stima su eks esposo i ku nan ta sinti su falta mashá.”
SUGERENSIA: Purba di pone bo mes den sapatu di bo amigunan. Ian, menshoná anteriormente, a bisa: “Mi ta kere ku e amigunan di ántes ta sinti nan straño ora nan tin ku asosiá ku solamente mitar di e pareha ku nan a konosé. Tin biaha nan por tin asta problema ku esei.” Pues, ‘sea rasonabel i demostrá pleno suavedat pa ku tur hende.’ (Tito 3:2) Duna bo famia i amigunan tempu pa nan por ahustá nan mes na e situashon nobo. Meskos ku bo matrimonio a kambia, asina tambe bo amistatnan por kambia. Javier, menshoná ariba, a bisa “ku segun tempu tabata pasa, e ku su kasá a hasi esfuerso pa bolbe sera ku nan amistatnan di ántes.” Anto el a agregá: “Pero loke tambe a yuda nos ta di hasi esfuerso komo pareha pa sera amistatnan nobo.”
Tene kuenta ku e sintimentunan di bo partner ora bo ta huntu ku bo amigunan di ántes. Por ehèmpel, si den un kòmbersashon e tema tokante bo promé matrimonio bini padilanti, mustra takto i sano huisio pa bo kasá aktual no sintié ekskluí. Un proverbio den Beibel ta bisa: “Palabra papiá pa loko ta hùrt hende profundamente, palabra na ora ta trese alivio.”—Proverbionan 12:18, BPK.
PURBA ESAKI: Purba antisipá kua ta e aktividatnan sosial ku por krea un situashon ferfelu pa abo òf pa bo kasá. Konsiderá adelantá kon lo ta e mihó manera pa trata ku e pregunta- i komentarionan ku bo amigunan por hasi relashoná ku bo promé matrimonio.
DIFIKULTAT 3: MIEDU DI KONFIA BO PARTNER NOBO PASOBRA ESUN PROMÉ NO TABATA FIEL.
Andrew, kende su promé kasá a bandon’é, a bisa: “Mi tabatin masha miedu di bolbe bira víktima di traishon.” Awor ku e ta kasá ku Riley, el a bisa: “Hopi bes mi tabata puntra mi mes si mi ta mes bon ku Riley su promé kasá. Mi tabatin asta miedu pa e no lanta un dia bisa mi ku mi no ta sirbi, anto bai laga mi pa un otro.”
SUGERENSIA: Papia habrí ku bo kasá tokante bo preokupashonnan. Beibel ta bisa: “Plannan ta frakasá pa falta di deliberashon.” (Proverbionan 15:22, BPK) Mas Andrew ku Riley a ‘deliberá’ tokante nan preokupashonnan, mas nan a siña konfia otro. Andrew a bisa: “M’a bisa Riley ku ami sí lo no kore divorsiá for di dje komo un manera fásil pa sali for di problema, i el a sigurá mi ku e tambe ta pensa meskos. Pokopoko pero sigur mi a bin siña konfi’é kompletamente.”
Si bo partner tabata víktima di traishon den su promé matrimonio, hasi tur loke bo por pa gana su konfiansa. Por ehèmpel, Michel ku Sabine—ámbos a bini di un promé matrimonio frakasá—a kumbiní ku otro pa laga otro sa ora nan tin kontakto ku nan eks kasá. Sabine a bisa: “E kompromiso akí ta un protekshon pa nos, i e ta laga nos sinti nos sigur.”—Efesionan 4:25.
PURBA ESAKI: Limitá bo kòmbersashonnan privá ku e sekso opuesto, sea personalmente, na telefòn òf online.
Hopi segundo matrimonio tabatin éksito i boso tambe por logra esei. Al fin i al kabo, kompará ku bo promé matrimonio, awor bo konosé bo mes mihó. Andrew, menshoná anteriormente, a bisa: “Mi a haña un gran konsuelo den mi matrimonio ku Riley. Durante e 13 añanan ku nos tin kasá, nos a logra forma un relashon hopi será ku otro—unu ku nos no ke pèrdè pa nada di mundu.”
^ par. 3 A kambia e nòmbernan.
^ par. 5 Naturalmente, ta hasi un gran diferensia si un matrimonio a terminá pa motibu di divorsio òf morto. E artíkulo akí ta diseñá pa yuda un hende tin éksito den su di dos matrimonio sin importá kon su promé matrimonio a terminá.
^ par. 7 Pa mas informashon enkuanto e difikultatnan ku lantamentu di yu di kriansa por trese kuné, wak e seri di artíkulo di portada “Klave Ku Por Yuda Famia di Kriansa Ser Felis” di e ¡Despertad! di aprel 2012 publiká pa Testigunan di Yehova.
PUNTRA BO MES . . .
Kua ta algun di e kualidatnan di mi kasá ku mas mi ta balorá?
Si den un kòmbersashon e tema tokante mi promé matrimonio bini padilanti, kon mi por trata e asuntu na un manera ku ta laga mi partner aktual sintié trankil i balorá?


text:
Varios auto y hopi herido den accidente grave na Saliña Cerca
ORANJESTAD(AAN): Varios persona a keda herida den un accidente na Saliña Cerca. Tabata tin tres auto envolvi.
Un Nissan Tiida Shinishi tabata tabata riba caminda di preferencia y a dal den un Nissan Maxima cora ora esaki a bay tuma un chens pa bira su dilanti. Impacto tabata asina fuerte cu e Sentra a bay dal den un pick-up Ford cu ta para na crusada pa sali.
Den Nissan Tiida tabata tin 6 persona unda cu tur 6 a resulta herida y un mucha cu a dal cabes den Windshield a kap su frenta basta bon. Esun di e Maxima Cora tabata dijs sinti dolor den pia y curpa.
Batayon di unidad di Ambulance mester a presenta na elugar pa asina duna Asistencia Rapido. Auto nan a keda hopi destrui.


text:
Oropa
Oropa ta, tradishonalmente konsidera un di e siete kontinentenan di mundu. Comprimiendo e peninsula parti west di Eurasia , Oropa ta generalmente dividi for di asia na parti ost dor di e divishon di awa na e Serunan di Ural, e Riu di Ural, e Laman Kaspiko, e region di Caucasus anto e Laman Pretu na parti ost. Oropa ta grens ku e Oceano Arktiko anto varios otro lamanan na parti nort, e Oceano Atlantiko na parti west, e Laman Mediteranio na parti suit, anto e Laman Pretu i su kamindanan di awa konekta na parti siut-ost. Toch e grensnan di Oropa-un konsepto datando bèk hopi siglo te ku antiguedat klasiko-ta hopi subjetivo i arbetuario pasobra e por referi na oropa geografiko komo kultural.
Oropa ta e kontinete di dos mas chikitu kua superfisio, kubriendo mas o menos 10,180,000 kilometer kuadrado of 2% di e superfisio total di mundu anto mas o menos 6.8% di su area di tera. Di Oropa su aprokismadamente 50 paisnan Rusia ta esun di mas grandi (aunke e tin teritorio den Asia komo Oropa), anto e Siudad Vatikano ta esun mas chikitu. Oropa ta e kontinete di tres mas pobloso despues di Asia i Afrika, ku un poblashon di 731 mion hende, of mas o menos 11% di e poblashon total di mundu.
Oropa, mas spesifiko Gresia Antiguo, ta e nansementu di e kultura west. E la hunga un rol predominante den mundu global for di e siglo 16 bai ariba, espesialmente despues di e komienso di Kolonialismo. Entre e siglonan 16 i 20, Nashonan Oropeo tabata kontrolá na varios tempu e Kontinente Merikano, mayoria di Afrika, Oceania, anto porshonan grandi di Asia. Tur dos guernanan mudial tabata na gran parti di fokus riba oropa, kontribiuendo na un gran parti di e bahada di dominansia di west-oropa den e sena mundial durante e parti mei-mei di e siglo 20 ora e Estadonan Uni anto e Union Sovietiko a tuma e rol ei. Durante e Guera Friu, Oropa a keda dividi dor di e Kortina di Heru entre e NATO den e west anto e Warsaw Pact na parti ost. Integrashon Oropeo a forma e konsulado di Oropa anto e Union Oropeo den west oropa, ku despues di e kaida di e union sovietiko na 1991 a ekspande na parti ost.


text:
February 7, 2014 / Lokal
...Premier Ivar Asjes: gobernashon ta un esfuerso kolektivo...
...na wardanan di polis...
...Minister Balborda a anunsiá...
PISAS TIN MIEDU KU OUTOR INTELEKTUAL MORTO WIELS LO KOMETE SUISIDIO
Farley Lourens: “Mi no por kere”...
Segun sra. Leeflang, no por sigui pèrmití.... MAL ATMINISTRASHON DI FONDONAN DI LEI LTU ...Pagamentu pa pèrmit semper ta sensibel pa korupshon...
Humphrey Davelaar den Parlamento....
Na opinion di parlamentario Elmer Wilsoe....
Di akuerdo ku sr. Hensley Koeiman (MAN)....
Di akuerdo ku Minister Navarro.... TA BINI KU UN LBD KOMPLETAMENTE NOBO ...No ta intenshon pa plaka bai lora na Imigrashon...
DIALOGO NASHONAL TA MANDA SEÑAL POSITIVO NA INVERSHONISTA
Roland ‘Nacho’ Ignacio: Prepará hendenan lokal pa drenta proseso laboral
Segun partido KLA....
© 2013-15 Extra - Notisia di Korsou


text:
Idioma artifisial
Un idioma artifisial ta un idioma ku un hende òf grupo a krea intenshonalmente. Otro nòmber pa tal lenga ta "konlenga" (un kombinashon di "konstruí" i "lenga" manera "conlang" na ingles).
Ehempel di mas famoso ta Esperanto. Señor Ludwig Zamenhof (1859-1917) a krea Esperanto pa fasilitá komunikashon internashonal.
Un otro ehempel famoso ta Klingon. Lingwista Marc Okrand a krea idioma Klingon pa un pelikula di "Star Trek." Outor J.R.R. Tolkien tambe krea idiomanan pa añadi elemento di realismo na kultura imaginario.
Lingwistanan okashonalmente krea idioma sintétiko chikitu ku karakterístika selektá pa studia e proseso di siñamentu di idioma.
Ademas e kreashon di konlenganan ta un hòbi pa algun hende.


text:
Eleccion di e di 18 Sra Carnaval den un ambiente total
ORANJESTAD(AAN)– Den Aruba Entertainment Center cu’n publico grandi yen di ambiente a goza un bunita certamen di Sra Carnaval 2012. Despues di a haci un tremendo trabou durante 2011 Sra Carnaval 2011, Sra Angelique Stugler-Postma a despedi di su pueblo Carnavalesco como nan Sra Carnaval di Carnaval 57. SAC a haci entrega di su plaquette como recuerdo di su reinado como Sra Carnaval di Carnaval 57.
Despues di un tremendo y bunita presentacion di tur e 5 Señoranan a corona Sra. Carnaval 2012 Sra Exina Kock Representando HOG Aruba Chapter y a wordo corona pa nos Minister di Cultura Sra Michelle Hooyboer-Winklaar
1st runner up :Indira Oliviera, representando: Royal Carnival Group
Best Costume:Sra Indira Oliviera representando: Royal Carnival Group
Best Show: Sra Elizette Croes, representando: TOB
Best Speech: Sra Carolina Hernandez representando: Aruba Trading
SAC ta duna un danki na tur e candidatanan cu nan bunita presentacion y na e MC nan Sra Sandra Croes y Sr Lyonel Dirksz, hurado y personal di accountant di PWC pa nan bon trabou.


text:
Parlamento nunca por tene un reunion secreto
ORANJESTAD (AAN) Durante di e reunion publico siman pasa riba e sala di operacion di dr Horacio Oduber Hospital, e lider di partido MEP, Evelyne Wever Croes durante di su intervencion na inicio di e reunion, a critica e maneho di Presidente drs Marisol Lopez Tromp, cuestionando e forma con reunionnan ta wordo yama.
Dado momento e lider di MEP a papia cu loke Presidente di Parlamento ta yama tur momento, ta reunionnan diferente comision di Parlamento y hasta a cataloga e reunionnan aki como “secreto.”
Sinembargo aki ta trata di reunionnan normal di varios comision di Parlamento, caminda ta reuni cu varios instancia den comunidad, departamentonan di Gobierno y tambe cu Minister pa asina miembronan di Parlamento ta bon informa di desaroyonan cu ta tumando luga.
Den tur comision tin representantenan di tur tres fraccion nombra y tin e asina yama CHC cu ta reuni riba maneho y desaroyo di Parlamento caminda e lidernan di fraccion ta reuni cu Presidente di Parlamento.
Den e caso di e lider di MEP, nunca el a atende un di e reunionnan aki y otro miembronan di e fraccion no sa atende reunionnan di cual nan ta forma parti di e comision.
Miembronan di fraccion di AVP continuamente ta publica relato di e reunion di nan comision pa pueblo por lesa pero den caso di miembronan di MEP, practicamente nan no ta asisti na e reunionnan aki, caminda nan por haya cantidad di informacion cual nan por uza na momento cu tin reunionnan publico riba cualkier particularidad.
No tin ningun reunion secreto cu sa wordo yama pa Parlamento y siendo representante di pueblo, un Parlamentario nunca por traha scondi ya cu e tin cu traha pa pueblo, pa sirbi interesnan di pueblo. E mentalidad aki di pensa cu tin reunionnan scondi ta tumando luga, ta un modus operandi di e MEP nobo di Evelyne Wever Croes, kende ta ser guia pa mentira, guia pa un falta di respet pa mesun institucion cu e ta representa.


text:
January 3, 2014 / Lokal
...tin sospechoso kaso Magnus será einan...
Den su spich di fin di aña.... GOBERNADOR TA BOLBE HASI APELASHON RIBA UNION ...pa aña 2014 por bira e aña di rekuperashon...
Di 28 kaso na 2012 pa 21 na 2013
...na St. Maarten...
Pa medidanan di ousteridat:
Di akuerdo ku parlamentario Wini Raveneau.... PUEBLO SOBERANO LO NO KORE PA RESPONSABILIDAT DEN ENSEÑANSA ...pero ta huntu mester traha pa 2014 ta ekselente...
Prokurador General mr. Dick Piar na okashon di retiro komo fiskal:
...speshalmente pa esnan ku ta bai Fuikdag...
Kontrolaria General a konstatá den su investigashon....
Tarifa postal a subi entrante promé yanüari
© 2013-15 Extra - Notisia di Korsou


text:
Archivo di e Categoria ‘Economia’
Paisnan Europeo, incluyendo Hulanda, a anuncia cu ta bay haci loke Aruba a haci
Pa yuda saca su economia for di regresion
ORANJESTAD(AAN): Aruba su economia a progresa, mescos cu Merca y algun pais mas den nos region. Contrario na esaki otronan den nos region, particularmente den Europa, manera Hulanda ta constatando regresion economico.
E diferencia den e resultadonan economico aki, tin di haci cu vision economico riba termino largo. Na Aruba, mescos cu na Merca, a scoge pa e modelo economico caminda ta duna preferencia na inversion pa stimula un economia den temponan di recesion.
Contrario na esaki, varios pais Europeo, incluyendo Hulanda, a scoge pa austeridad y cortamento di sosten esencial pa esnan di menos recurso y pensionadonan. Na Aruba e strategia a duna su frutonan den un crecemento economico substancial, mescos cu na Merca.
Minister Alfonso Boekhoudt ta trahando riba ampliacion di e base di economia di Aruba
Ademas di tareanan diplomatico:
ORANJESTAD (AAN): E persona encarga cu e puesto di minister plenipotenciario di Aruba na Den Haag, Hulanda, usualmente ta mas activo riba e tereno diplomatico, o sea mantencion di e bon relacion entre Aruba cu Hulanda y otro partnernan den Reino Hulandes.
Den e caso di e minister actual, Alfonso Boekhoudt, a añadi un tarea hopi importante na su portfolio, esta pa atrae companianan Europeo, particularmente companianan Hulandes pa haci negoshi cu y pa medio di Aruba.
Minister Boekhoudt riba dia 14 di november a cumpli su prome aña den e funcion na Arubahuis. E ta dedicando bastante atencion na e tarea adicional aki, cu lo mester resulta den un pilar adicional pa Aruba su economia.
E ta bishitando companianan Hulandes, pero tambe haciendo follow up cu negoshinan cu a bishita Aruba durante Europe Meets the Americas 2014 y companianan cu ta den proceso di nan establecimento na nos isla.


text:
November 24, 2014 / Lokal
...No opstante e tin bendishon di gobièrnu fo’i promé ku 2010...
Di akuerdo ku Minister Balborda....
Di akuerdo ku lider polítiko di PAIS, Alex Rosaria.....
KAMARA PRESUPUESTARIO LO TIN MAS OUTORIDAT KU CFT
Reakshonnan te ainda ta miksto
Entrante yanüari ’15 riba rekomendashon BTP&U
...Jardim: For di 2004 ta hasi taksashon di propiedat...
Segun Minister Balborda, pa eliminá problema di áwaseru...
...Minister di finansa: Tampoko no ta bati esnan entrada haltu...
FIA PLAKA KESH DEN BARIO
Abogado Vaders: INFORMASHON DI KOKAINA NA HATO A BIN DI UN INFILTRANTE leinan di Kòrsou no konosé infiltrante
Hues ta uni su mes ku defensa kaso 85 kilo di kokaina:
Si Tweede Kamer ta deseá lo tin kambio
© 2013-15 Extra - Notisia di Korsou


text:
Fiscalnan a troce declaracionnan na fabor di O.M y polis a ofrece testigonan placa y promesa pa declara contra sospechosonan den caso di Foxy Lady
Segun abogado John Zara,
ORANJESTAD(AAN): Diahuebs abogado John Zara a yama un conferencia di prensa, pa e papia tocante un caso di su clientenan Alex y Liliana Mathew, kendenan a wordo acusa di entre otro traficacion humano, labamento di placa y maltrato. Zara a cuminza na bisa cu for di tempo cu el a tuma e caso aki over for di otro abogado y e tabata bay corte, el a ripara cu tabata tin hopi interes pa e caso aki.
Sala di corte tabata yen, unda cu te hasta huez y fiscalnan cu no tabata atende e caso tabata bin sinta den e sala. Medionan di prensa tambe tabata tey.
Sinembargo Zara a bisa cu ultimo biaha cu el a bay corte hunto cu abogado renombra Bram Mozscowicz, el a ripara cu sala di corte tabata bashi, pa continuacion di tratamento di e caso yama ‘Strea’.
El a bisa cu e caso no tabata tin atencion mas di huez, fiscalnan of prensa, manera den comienzo di e caso. “Despues mi a bin compronde cu prensa no a wordo avisa di e fecha di tratamento di e caso”.
“E caso pues a tuma lugar dia prome di Februari sin prensa”.
Esaki segun Zara kende a sigui bisa cu durante tratamento di e caso el a nota cu tabata tin un huez nobo pa e caso. Mirando esaki el a hasi varios peticion cu el a haci caba anteriormente y el a bin cu algun mocion nobo.
El a sigui nota cu no tabata tin interes. Segun Zara Griffier no tabata skirbi nada y na cierto momento huez a cera e session y a bisa cu e ta bay duna un decision riba locual a wordo pidi, mas despues.
Un siman despues e decision di huez a cay y practicamente tur e peticionnan a wordo nenga. “Nos tin un presentimento grandi cu nan no kier papia mas di e caso aki y pesey mi a yama e conferencia di prensa aki, pasobra e caso aki ta uno hopi importante”.
“Hopi placa di pueblo a wordo uza y mi ta haya cu pueblo tin e derecho di haya sa kico ta pasando den e caso aki”. Esaki segun Zara kende a bisa cu e ta kere cu O.M tin motibo di no kier papia tocante e caso aki mas.
El a sigui bisa cu Ministerio Publico despues di e cera e acusadonan, a bay rond mundo pa busca testigo. “Ora cu nos a pidi e prome huez den e caso aki pa nos tambe haya e derecho pa tende e testigonan, nos a tende nan declara cosnan na fabor di mi clientenan”.
“Hopi cos no a bay bon pa loke ta e testigonan”.
Esaki segun Zara kende a bisa entre otro cu varios testigo a declara na fabor di su clientenan y e testimonionan ey no a wordo poni riba papel.
El a bisa tambe cu tin algun testigo cu el a yama cu no tin nada malo di papia di e pareha Mathew, sinembargo e fiscal y deurwaardernan ta bisa cu nan no por logra localiza e testigonan aki.
Fiscal si a scucha e testigonan y fiscal a troce nan declaracionnan.
Segun Zara, e manera con e testigonan a wordo acerca y confronta pa polis no ta legal. Nan a wordo ofreci placa, of wordo priminti cierto cosnan, segun Zara.


text:
Ganador di Minimega a meld su mes telefonicamente
Ta trata di un persona local…
ORANJESTAD(AAN):– Informacion cu nos a haya ta mustra cu e ganador di lotto a yama meld su mes na oficina di lotto na Dakota. Despues cu tabata tin un cantidad di comentario rond di e premio di Mini Mega, awor si e ganador tey. Contrario na un grupo di hendenan cabez bashi cu a cuminsa saca informacion falso rond di e ganador y su nacionalidad, awe nos mester decepciona nan pasobra e ganador ta un persona di Aruba mes. Esey e mes a confirma ora cu el a yama.
El a enfatiza bisando cu ami ta di Aruba.
Desde cu el a cumpra e lotto e no a mira su ticket. Ni maske tabata tin un cantidad di anuncio rond encuanto ganador etc cu ainda no a presenta pa cobra, tog no tabata suficiente pa e ganador di lotto aki bai mira su ticket.
Finalmente diabierna el a tira un bista riba su ticket y ta resulta cu el a gana e premio grandi di casi 2.5 miyon florin.
Si ta bon dialuna e lo presenta na lotto cu e ticket pa cobra su placa. Asina mes e tabata tin suficiente tempo pa presenta. E tabata tin desde cu e premio a sali 90 dia pa cobra su premio.
Despues di un siman e ta na tempo suficiente ainda pa cobra loke cu el a gana.
Cu e yamada diabierna ta suficiente pa elimina tur rumor falso y decepciona esnan cu tabata circula informacion falso cu ta un Haitiano a gana e premio y despues cu e ganador a perde su ticket.


text:
Capriles Radonksy ta yena stadion di Magallanes cu multitud di hende
ORANJESTAD (AAN): Capriles Radonsky ta kibra record yenando e stadion di Magallanes durante culminacion di su campaña presidencial na Valencia, den estado Carabobo.
E candidato presidencial di Venezuela, Henrique Capriles Radonsky, un politico di apenas 40 aña cu a yega di fungi como presidente di Parlamento, alcalde y gobernador, ta un desafio grandi pa e actual presidente di Venezuela, Hugo Chavez, cu tin 14 aña na poder.
Capriles tin tres luna canando pueblo pa pueblo na Venezuela pa convence su compatriotanan cu e proposicion cu e ta encabesa, ta habri caminda pa reconciliacion y desaroyo di e pais.
Durante su recorido el a bishita casi 300 pueblo. “Mi ta sigur cu no unicamente nos ta bay gana 7 di october, sino cu Carabobo y Venezuela lo bay ta miho”, asina Capriles a enfatisa.
“Mi ta desea pa ora cu boso tin e tarheta di voto dilanti boso, boso pensa riba boso futuro, e futuro di boso yiunan y e futuro di boso nietonan y di nos grandinan. E proyecto aki tin su bista poni riba e futuro di nos pueblo, sin importa con cada persona ta pensa”, asina Capriles a subraya.
Capriles no tin problema pa reconoce e necesidad pa mantene e programanan social di Chavez. E ta sigura si, cu e lo no bay papia pa oranan largo na television manera ta e caso cu e presidente actual. ”E ta den mi man pa realmente trece un cambio historico pa nos pais”, asina Capriles a declara recientemente den un entrevista.
Capriles ta un persona hoben, responsabel y visionario. Su proyecto ta enfoca riba busca solucion pa problemanan cu e pais ta enfrentando riba varios tereno, manera entre otro siguridad, salud y educacion.
Su vision pa Venezuela ta uno di progreso igual pa tur hende (“para todos por igual”). Cu apenas 40 aña di edad, su trayectorio ta papia pa su mes: E tabata gobernador di Miranda, un di e estadonan di mas importante di e pais, esaki despues cu el a logra vence Diosdado Cabello (considera como e ‘prins heredero’ di Chavez) na urnanan electoral.
El a fungi dos biaha como alcalde y 14 aña pasa el a bira e presidente di Parlamento di mas hoben di Venezuela. Capriles su energia y positivismo ta resona den su discurso- y entrevistanan. E ta sigura cu 7 di october el o gana “mescos cu David a gana Goliat”.


text:
November 20, 2014 / Lokal
...abogado Martis a pidi...
TRIO AKUSADO TA RABIA DI TA SERA INOSENTEMENTE PA DOBEL ASESINATO
...novèmber a kibra tur rekòrt den benta dje remedi...
...Minister Plasterk: Mira riba mira abou, tabatin motibu bálido pa instrukshon...
...Plasterk: ta trahando na un plan maestro pa kadena hudisial...
Segun Gerrit Schotte ta opvio ku.... GOBIERNU KE MATA KONTROLARIA GENERAL ...E siguiente na turno lo ta Ombudsman...
HOMBER MANTENSHON DI KUERPO POLISIAL KONDENA PA REIBEWEIS FALSU
Ku e pensamentu ku e ta bai kas rápido:
Humphrey Davelaar:
© 2013-15 Extra - Notisia di Korsou


text:
1
Dios a papia pa medio di su Yu
1Promé aya Dios a papia hopi bia i na hopi manera ku nos antepasadonan pa medio di e profetanan, 2pero awor, den e delaster dianan, El a papia ku nos pa medio di su Yu. Dios a krea universo pa medio di djE i a dun'É tur kos pa semper den poseshon. 3Den djE gloria di Dios ta resplandesé, E ta semehansa di Dios su ser. Pa medio di su palabra poderoso#Sabiduria 7:25-26Sabiduria 8:16Sabiduria 9:9 Huan 1:1-3; Kolosensenan 1:15-17 E ta mantené tur kos. Despues ku El a hasi posibel ku piká por keda pordoná, El a tuma lugá na man drechi di e Mahestat den shelu. 4E ta alsá riba angelnan i a risibí un título ku tambe ta surpasá esun di nan.
Yu ta superior na e angelnan
5Pasobra nunka Dios a yega di bisa niun angel:
‘Bo ta mi Yu;
awe Mi a duna Bo bida,’#Salmo 2:7
ni tampoko:
‘Ami lo ta un Tata p'E
i E lo ta un Yu pa Mi.’#2 Samuel 7:141 Krónikanan 17:13
6Pero, ora Dios a trese su Yu úniko na mundu, El a bisa:
‘Tur Dios su angelnan mester ador'É.’#Deuteronomio 32:43Salmo 97:7
7Di e angelnan E ta bisa:
‘E ta hasi su angelnan manera bientu fuerte,
su sirbidónan manera vlam di kandela.’#Salmo 104:4
8Pero E ta bisa su Yu:
‘Bo trono, Dios, t'ei pa semper,
bo sèpter real ta un sèpter di hustisia.
9Bo stima hustisia i ta odia maldat.
P'esei Dios, bo Dios, a konsagrá Bo ku zeta,
señal di alegria, mas ku tur bo kompañeronan.’#Salmo 45:6-7
10Tambe E ta bisa:
‘Señor, Bo a funda mundu den prinsipio,
shelu ta obra di bo man.
11Nan lo peresé, ma Abo ta keda,
tur lo gasta manera pañ'i bisti.
12Lo Bo dobla nan manera un mantel,
kambia nan manera paña.
Ma Abo ta keda semper meskos,
lo no tin fin na bo añanan.’#Salmo 102:25-27
13Pero E no a yega di bisa niun angel nunka:
‘Sinta Bo aki na mi man drechi,
miéntras Mi ta hasi bo enemigunan
un banki pa bo pia sosegá.’#Salmo 110:1
14Pasobra tur e angelnan ta spiritu den servisio di Dios,#Tobit 12:15 Mateo 4:11; Lukas 1:19 ku E ta manda bai sirbi esnan ku lo risibí salbashon.


text:
January 26, 2015 / Front Page
Lokal
...Segun bosero Rishinel Martijn...
...segun prokurador general mr. Guus Schram...
...Bosman(VVD) a puntra kon ta finansiá e plan...
Aruba
Prome Minister Mike Eman durante entrega di certificado di SVT
Bucuti & Tara Beach Resort di Aruba A gana posicion #1 di TripAdvisor como e mihor resort den Caribe Minister Otmar Oduber ta felicita Ewald Biemans y henter su team cu e gran logro aki
Den e Bembe
Bon asistensia i bon ambiente djasabra anochi... JERONA ST. JAGO “REINA DI KARNAVAL DI BANDABOU 2015” Elekshon Hubenil djadumingu atardi a konta ku solamente tres partisipante...
15 tumba tei zona awe nochi...
Kortesia di CIBC FirstCaribbean …
© 2013-15 Extra - Notisia di Korsou


text:
Biblioteka
Un biblioteka òf libreria (na Griego: BιBλιoθnkn bibliotèkè, "lugá pa warda buki") ta un kolekshon di buki, dokumento, fuente literario, rekurso òf material útil pa uso komun; organisá i mantené pa un instituto privá òf públiko. Biblioteka por ta nifiká tambe e lugá òf espasio kaminda ta warda e kolekshon aki. Den un biblioteka mayoria bia tin un espasio tambe pa sinta studia.
E kolekshonnan den un biblioteka ta wòrdu usá pa personanan ku no tin e moda pa kumpra nan mes kolekshonnan, pero ku si mester di esakinan pa studia òf pa hasi kualke investigashon. Tin bia tambe bo ta haña den un biblioteka kolekshonnan antiguo òf ku un balor asina haltu ku no por haña esakinan pa kumpra. Banda di esaki por haña tambe yudansa serka un bibliotekario, kual ta un eksperto den buska, organisá i interpretá informashon.
Awendia bibliotekanan ta manera un mangasina di konosementu i un punto di akseso pa imprenta, oudio i materialnan visual den tur tipo di format. Bibliotekanan tambe ta fasilitá e públiko ku akseso na fuentenan elektróniko i Internèt.
Tipo di Biblioteka[editá | edit source]
Rònt mundu bo por haña diferente tipo di biblioteka. Esnan mas konosi ta:
- Biblioteka públiko
- Biblioteka nashonal
- Biblioteka sientífiko
- Biblioteka Musikal
- Biblioteka Digital


text:
Multiroom DVR
Multiroom DVR
Aumenta bo experiencia di Cable Digital na e proximo nivel cu Multiroom DVR (Digital Video Recorder) pa e guia electronico!
- Haya acceso na bo grabacionnan riba DVR den cualkier camber di bo cas cu tin un television cu HD Box conecta
- Pauze un programa graba den un camber y continua wak e den un otro camber of wak e mesun programa na mesun momento riba 3 TV cu un HD Box conecta
Tur HD Box conecta na e DVR primordial ta haya acceso pa disfruta di e grabacionnan riba DVR. Bo por play, fast-forward, rewind, pauze y skip parti nan di programanan graba. Bo por programa of bora grabacionnan, maneha e “schedule recordings” y “series manager” y hasta wak e lista di “lost and found”.
E DVR primordial riba e red na bo cas tin tur e funcionan di DVR:
- Play, schedule y bora grabacionnan
- Controla bo “live TV” dor di pauze, rewind y despues fast-forward bo “live TV”
- Graba te cu 2 programa na mesun momento
E otro HD Box nan (un maximo di 3) ta duna bo acceso na play, schedule, bora y maneha e grabacionnan riba e DVR.
Menu di DVR
Primi “LIST” un biaha pa haya acceso na e menu di DVR caminda tin e “recorded shows”. Primi “list” un biaha mas y ricibi e siguiente opcionnan:
- Recorded Shows (Lista di programanan graba)
- Scheduled Recordings (Lista di programanan pa graba den futuro, tambe cu e opcion pa ahustacion)
- Lost & Found (Opcion pa haya programanan graba cu a wordo kita for di DVR bek)
- Series Manager (Lista di e serienan programa pa graba of e opcion pa programa un grabacion den serie)
- Time Grid (Opcion pa bolbe bek na e Time Grid (menu principal di e guia electronico))
E HD Box nan tambe ta uza e Menu di DVR pa por haya acceso na e grabacionnan warda riba e DVR.
Informacion di e red di DVR den cas
For di “recorded shows” primi “a” pa haya e lista di HD box nan conecta na e DVR. E icon …… lo aparece si un hende ta bezig ta wak un programa den un otro camber. Programacion no por wordo bora te ora cu e programa a caba den e otro camber.
Nombracion di cada Box
Pa haya e opcion di nombra cada box den e cas por haci e siguiente pasonan:
- Primi e boton di “menu” dos biaha pa drenta den “general settings”
- Selecta “accessories” y sigui pa “settop box name”
- Selecta for di e lista, por ehempel “camber”, “sala”, “oficina” etc.
Parental Control
Ta importante pa programa e Parental Control riba cada box, ya cu cada un ta diferente.
Pa haya acceso na Parental Control mester primi dos biaha e boton di “menu” pa drenta den “general settings”.
Pa programa Parental Control:
- Si ta promer biaha ta haci uzo di Parental Control mester programa un PIN di 4 cifra
- Selecta “locking” pa activa of desactiva e Parental Control; Ora e status ta “on” por personaliza e settings
- Scoge e manera cu bo lo kier blokea:
- Lock Rating
- Lock Time
- Lock Channels
- Hide Titles
SETAR ta conseha tur cliente cu tin menor di edad den cas pa haci uzo di e opcion di Parental Control.
Pa mas informacion por bishita www.setar.aw.


text:
January 30, 2014 / Lokal
A POSPONE DESISHON PA KITA KOMPENSASHON DEURWAARDERNAN ONTVANGER
SAP TA HALA SU SOSTEN FO’I PROSESO REORGANISASHON
Akountent eksterno a entrega ‘deklarashon’....
KFO TA HASI YAMADA PA MANIFESTA KONTRA RASISMO
A pidi Holding pa yuda....
A mand’é bai saka pèrmit na Rio Canario...
KPMG a sigui ku e tradishon.... BUKI DI TELEFON 2014 DEN LUS DI PLANTAMENTU ...E biaha aki a laga tema dje portada den man di hubentut...
Di akuerdo ku sr. Lindomar Schoop na presentashon di buki di telefòn 2014....
CBS ta informá ku...
Jeanyerberth Eugenia akusá di asesiná Steven Kelly: AWOR KU BLACKS A MURI AKUSADO DI ASESINATO POR BISA KEN A TIRA E demanda ta 15 aña prizon
Edgar Leito ta hasi proposishon pa....
© 2013-15 Extra - Notisia di Korsou


text:
July 26, 2012 / Lokal
GRUPO SINDIKAL A REUNI KU GABINETE SCHOTTE
Ainda no tin fecha pa próksimo reunion di Raad van Advies
Segun senador Godett mayoria biaha tin akuerdo delantá “ESUN KU KIBRA GOBIERNU MES TA LEIM UN OTRO” Kombinashon (10-9-1-1) stail di Wilders lo no funshoná
Segun mgr Luis Secco den karta pastoral....
...Direktor Aqualectra Jonis: Si bientu kai e problema ta bira mas serio...
Segun splikashon di griffier, Selwin Cijntje...
ASJES NO TA MUCHU KONTENTU KU IDEA DI INSTRUKSHON
Segun partido PAR....
Di akuerdo ku Presidente di Staten, Ivar Asjes....
© 2013-15 Extra - Notisia di Korsou


text:
Evangelio segun Huan
Di Wikipedia, e ensiklopedia liber
- Na kuminsamentu, promé ku Sabatini algu ta eksistí, e Palabra tabat’ei kaba i e Palabra tabata huntu ku Dios ; e Palabra tabata Dios mes.
- T’É tabata na kuminsamentu huntu ku Dios.
- A krea tur kos pa medio di djE i sin djE nada no a haña eksistensia.
- Den djE Sabatini vida i e vida aki tabata lus pa hende.
- E lus a sigui bria den skuridat i skuridat no tabata por kuné.
- Dios a manda su mesahero, un hòmber k uyama Huan.
- Huan a bini pa testiguá di e lus, pa tur hende pone nan confianza den e lus pa medio di su testimonio.
- Huan mes no tabata e lus, ma el a bini pa testiguá di e lus.


text:
Diabel Tin Influensia Riba Hende?
E kontesta ku Beibel ta duna
Diabel i e demoñonan tin asina tantu influensia riba hende ku Beibel ta bisa: “Henter mundu ta den poder di e Malbado.” (1 Huan 5:19) Beibel ta mustra ku Diabel ta influensiá hende den vários manera.
Engaño. Beibel ta animá kristiannan pa “para firme kontra e trampanan di Diabel.” (Efesionan 6:11) Un di su trampanan ta pa laga hende kere ku su kompinchinan ta sirbidónan di Dios.—2 Korintionan 11:13-15.
Spiritismo. Diabel ta usa spiritista, miradó di destino, praktikante di bruheria i astrologia pa engañá hende. (Deuteronomio 18:10-12) Uso di droga, hipnotismo i téknika di meditashon pa hasi mente bashí tambe ta habri kaminda pa e demoñonan influensiá hende.
—Lukas 11:24-26.
Religion falsu. Religion ku ta siña doktrina falsu ta engañá hende i asina pone nan desobedesé Dios. (1 Korintionan 10:20) Beibel ta yama e siñansanan falsu ei “siñansa di demoño.”—1 Timoteo 4:1.
Poseí pa demoño. Beibel ta papia di hende poseí pa mal spiritu. E demoñonan ei a yega di hasi hende siegu, muda i asta pone nan maltratá nan kurpa.—Mateo 12:22; Marko 5:2-5.
Kon bo por protehá bo mes kontra influensia di Diabel?
Bo no tin nodi di biba ku e miedu ku demoñonan por influensiá bo, pasobra Beibel ta mustra kon bo por resistí Diabel ku éksito:
Buska pa sa ki método Diabel ta usa, ya bo no ta bai tras di su ‘trikinan.’—2 Korintionan 2:11.
Haña konosementu di Beibel i apliká loke bo ta siña. Ora bo apliká prinsipio bíbliko, lo bo ta librá di influensia di Diabel.—Efesionan 6:11-18.
Deshasí di tur loke tin di haber ku demoño. (Echonan 19:19) Esei ta inkluí músika, buki, revista, poster i vidio ku ta promové práktika di spiritismo.


text:
September 8, 2014 / Front Page
Lokal
MASHINNAN PA PAGA PA PARKER NO TA TUMA MONEDA NOBO
Dama arubano tabata reklutá na Bèlgika
Aruba
Keda bon informa di tur desaroyo
Bike & Car Dealernan ta cla!
Debi cu Presidente Nicolas Maduro a dicidi pa no exporta cuminda mas pa ningun parti
Den e Bembe
Ku e lema “Hasi grandi bo kultura, alsa bo nashon”... KAS DI KULTURA TA PRESENTA “SIMAN DI KULTURA 2014” Tema di e aña aki ta “Patriotismo, amor den tur sentido di palabra”...
Den sertámen di beyesa na Republica Dominicana... TYARA MARTINA TA SER KORONA KOMO “PRE TEEN BEAUTY WORLD 2014” Chris Anthonij ta keda koroná komo “Miss Teen Beauty International 2014”
Un bon fiesta ku super bon ambiente…
© 2013-15 Extra - Notisia di Korsou


text:
Brazil
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Brazil ta un país ku ta keda na kontinente Sur Amérika. E nòmber ofisial di e pais ta Republika Federativa di Brazil. E kapital di Brazil ta Brasília. E suidatnan mas grandi di Brazil ta São Paulo y Rio de Janeiro. Brazil su superficie ta enorme y e pais su poblashon ta hopi grandi tambe.
E lenga materno di e poblashon ta e Portugues.
E desaroyo di e pais ta hopi grandi tambe.
Brazil tin 26 statnan i e Districto Federal unda keda Brasília e kapital di e pais
Statnan den Brazil i su kapital[editá | edit source]
- Acre - Rio Branco
- Alagoas - Maceió
- Amapá - Macapá
- Amazonas - Manaus
- Bahia - Salvador
- Ceará - Fortaleza
- Espírito Santo - Vitória
- Goiás - Goiania
- Maranhão - São Luís
- Mato Grosso - Cuiabá
- Mato Grosso do Sul - Campo Grande
- Minas Gerais - Belo Horizonte
- Pará - Belém
- Paraiba - João Pessoa
- Paraná - Curitiba
- Pernambuco - Recife
- Piauí - Teresina
- Rio Grande do Norte - Natal
- Rio Grande do Sul - Porto Alegre
- Rio de Janeiro - Rio de Janeiro
- Rondonia - Porto Velho
- Roraima - Boa Vista
- Santa Catarina - Florianópolis
- São Paulo - São Paulo
- Sergipe - Aracajú
- Tocantins - Palmas


text: Diabierna atardi alarma grandi a wordo bati ora cu un turista lo mester a bira malo na altura di Boca Catalina y lo no ta duna señal di bida mas. Mes ora a bati alarma na autoridadnan concerni y a despacha Polis y Ambulance cu urgencia pa e sitio. Na nan jegada personal di un catamaran lo a trece e victima den rubberboat tera y a pase pa personal di Ambulance, pero mucho cos no por a wordo haci mas como cu e cabayero no tabata duna señal di bida. Asina mes personal di Ambulance mirando cu e jiunan di e victima ta presente a duna tur di nan parti pa asina purba reanima e Tata ainda pero sin ningun resultado positivo. No a keda nada mas pa pidi presencia di un docter y tambe funeraria Aurora na e sitio. Tambe personal di salchtoffer hulp a wordo poni na altura pa asina bin atende cu e famia cu a keda den shock mirando cu nan dia a cuminsa jen di alegria pero ta termina den un tragedia unda nan Tata stima ta bin fayece. Pa algo pasa di 5or Dr. De Cuba a constata morto di e victima naci aña 1966 na Merca y cu tabata hospeda na White Beach Apartements, tur cos ta indica cu e lo mester ta un persona cu ta sufri di sucu y lo mester a hanja un ataque di curason den awa cual a coste su bida.


text:
October 20, 2012 / Lokal
Despues di a resultado di elekshon: ANTHONY GODETT LIDER DI FOL A RETIRA FOR DI POLTIKA Despues di 25 aña sirbi pueblo e ta bai dediká tempu na su bestianan
Segun lider politiko, Gerrit Schotte....
Lider Rosaria ta krese barbaramente den apénas 2 aña
Oumento di 42% kompará ku Ougùstùs 2010
....for di mainta a nota kambio...
Di akuerdo ku èks lider polítiko, Nelson Pierre....
KUESTE LOKE KUESTE SCHOTTE KIER A HAÑA FOTO DI STEMBILJET KU FAYO
Resultado preliminar
KIWANIS CLUB CURAÇAO A INSTALA DIREKTIVA NOBO DI 2012/2013
© 2013-15 Extra - Notisia di Korsou


text:
Minister Arthur Dowers di bishita na departamento di Reclassering
ORANJESTAD (AAN); Informe di Hulanda ta indica cu Minister mr.drs.Arthur Dowers siman pasa a biaha pa Hulanda acompaña pa su consehero señora drs.Carmen Tromp.
E bishita di Minister na Hulanda ta pa entre otro orienta su mes y pone su mes na altura di e ultimo desaroyonan y cambionan riba tereno di husticia. Den cuadro di esaki Minister Dowers a haci un bishita na e departamento di Reclassering na Den Haag.
Durante e bishita aki Minister Dowers a haya un splicacion extenso di e reorganizacion den e departamento aki.
Minister Dowers a worde informa tambe di e cambionan den e Codigo Penal Hulandes cu ta tumando lugar na e momentonan aki. Un di e cambionan aki ta cu a bin cu mas posibilidadnan pa impone castigonan alternativo enbes di manda hende prison.
Tambe Minister Dowers a haya splicacion tocante e uso di e enkelband cu ta worde aplica pa cierto grupo di hobennan cu a haya nan mes den problema cu husticia.
Minister Plenipotenciario na Hulanda sr. Edwin Abath tambe a compania Minister Dowers durante e bishita aki.


text:
Hungamento di sam
Un sistema masha popular ta hungamento di sam. Esaki ta un sistema di spar, den cua un grupo di hende ta paga un placa fiho durante cierto temporada y cada biaha un di e hendenan cu ta forma e grupo ta na beurt pa cobr'e completo. Esun cu ta na cabes di e sam ta haya pago pa esaki. Antes e tawata un sistema pa spar placa, mas tanto pa hende pober cu tawatin meste di haci nan cos, p.e. pa mantencion di cas. Awendia bo por hacie na un manera mas moderno, credit union y banco. Pa e hende participa e wega aki mester ta dispuesto pa no falta di paga ora tu su beurt. Tin cuater tipo di sam: sam di dia, sam di siman, sam di kinsena (cada 15 dia) y sam di luna. Esaki ta mas un custumber pa e taxista y chauffer di bus cu gusta hunga esaki. Na Corsou nan ta yama esaki 'kalbas'. Ta papia di esaki, pasobra antes tawata warda cen den calbas. En general hungament'i sam ta hung'e den un circulo sera, manera team di trabou of grupo di famia.


text:
VOD
Kiko ta VOD?
Video on Demand (VOD) ta un sistema di SETAR Cable Services cu ta brinda bo e posibilidad pa ordo pelicula of otro programanan via bo television via e set-top box. E opcion di VOD ta ofrece bo un catalogo extenso di diferente tipo di pelicula, documentario, concierto, programa di mucha y programa cu contenido pa adulto. VOD ta duna bo e servicio di por wak e programanan cualkier ora cu ta cumbini bo y cuanto bes cu bo ta desea den un periodo specifico di 24 ora.
Con pa haya acceso na VOD
Pa haya acceso na programacion di VOD bo mester haci e siguiente pasonan:
- Primi e boton di Menu pa yega na e seccion di Quick Menu
- Selecta e logo di On Demand y primi OK
- Despues di un rato cortico e menu di VOD lo aparece
Con pa ordo programanan di VOD?
- E menu di On Demand ta contene un variedad di categoria di programacion. Haci uso di e botonnan cu flecha riba bo remote control pa selecta un categoria y primi OK/Select pa yega na e lista di e categoria
- Usa e flechanan cu ta bay ariba y abou y esun nan cu ta bay drechi y robes pa pasa door di e lista. Pa cumpra un programa, selecta e categoria cu bo ta desea di mira y click OK/Select.
- Selecta e simbolo di dollar ($) y sigui e instruccionnan pa completa e order. E prijsnan ta na florin. Si e programa ta gratis, na lugar di e simbolo di dollar ($) un simbolo di wowo lo aparece. E programa selecciona lo cuminsa pasa inmediatamente y bo por wak e cuanto biaha cu bo ta desea den 24 ora.
Con pa por blokea acceso riba VOD?
Por blokea acceso riba VOD pa evita asina mal uso di e VOD of tambe pa por controla e gastonan di VOD.
Pa blokea acceso riba VOD bo mester tuma e siguiente pasonan:
- Primi 2 biaha riba e boton di menu pa drenta den e Main Menu
- Selecta Parental Controls den e lista
- Selecta Service Locks y despues VOD
- Si bo no tin number di pin, un pantaya lo habri pa hinca esaki
Pa blokea peliculanan Rated R cu contenido destina pa adulto mester tuma e siguiente pasonan:
- Primi 2 biaha riba e boton di menu pa drenta den e Main Menu
- Selecta Parental Controls den e lista
- Hinca e pin code di 4 cifra
- Menu di Locks Setup lo aparece
- Selecta e Movie Rating locks y/of Adult Title
Tips
Pa por haya informacion mas detaya riba e screen encuanto e pelicula, incluyendo un synopsis y un lista di actornan, selecta e titulo.
Algun di e programanan riba VOD ta ofrece un PREVIEW promer cu dicidi pa cumpre.
Pa bay bek na e screen anterior primi e boton LAST.
Na e On Demand Status Bar ta mustra ora un usuario ta primi Play, Pause, Rewind, Fast Forward of Stop. Fast Forward y Rewind ta bay cu un solo speed, y e Status Bar ta mustra unda bo ta den e pelicula cu ta hungando.
Programanan On Demand cu tin dianan specifico cu ta caduca ta aparece cu e fecha riba e lista. Por ehempel: titulo-disponibel: 5/17/2011.
Selecta My Rentals di On Demand Menu pa por stop un programa y wak e mas laat. E pelicula lo cuminsa bek na unda bo a lage.


text:
Wikipedia:Kiko ta reglanan
Wikipedia ta un ensiklopedia. Generalmente, un artíkulo mester tin tópiko notabel (apropiado pa un ensiklopedia óf almanak).
Si tópiko ta kontroversial (polítika óf religion), inkluí varios opinionnan. Usa puntu di bista neutral.
Aviso di bo mes empresa no ta apropiado.
Papiamentu òf papiamento? Ambos. Tin dos idioma i dos sistema di skibimentu: Papiamento di Aruba i Papiamentu di Kòrsou i Boneiru. Den Wikipedia nos mester kooperá! Si bo traha un artíkulo nobo, usa bo mes dialekto. Por fabor no kambia e dialekto di teksto eksistente. (For di kuminsamentu, e menú i kategoria di Wikipedia ta na papiamentu.)


text:
Wikipedia:Kon pa traha artikulo
Buska promé ku bo skibi. Kisas un artíkulo ya eksistí ku nòmber similar ("oxigeno" den lugá di "oksígeno" òf "watapana" den lugá di "dividivi").
Nos lenga ta poderoso i dushi. Skibi ku kurashi. Por fabor no traha un artíkulo mikroskopio (di un frase). Generalmente tal artíkulo ta inútil. Poko bes otro hende lo ekspandé un artíkulo ku tin solamente un frase.
Wikipedia ta un ensiklopedia kolaborativo. Tur hende por kambia bo artíkulo.
E proseso pa traha un artíkulo nobo aki hasi meskos ku den otro Wikipedia. Bo por haña instrukshon ku mas detaya den Wikipedia na hulandes óf Wikipedia na spaño. Ata un resúmen na ingles:
When you decide to create a new article, invent a title for it, for example Botania. Go the buska section in the left-hand part of this page. Type your title in the box and click the Go button. You will see a message like this: There is no page titled "Botania". You can create this page. Click on create this page. Begin writing your article. Three important options are at the bottom of the editing page: show preview ... save page ... and kanselá.
Tambe lesa "Kon mi por editá un artíkulo?"
Papiamentu òf papiamento? Ambos. Tin dos dialekto i dos sistema di skibimentu: Papiamento di Aruba i Papiamentu di Kòrsou i Boneiru. Den Wikipedia nos mester kooperá! Si bo traha un artíkulo nobo, usa bo mes dialekto. Por fabor no kambia e dialekto di teksto eksistente.


text:
June 4, 2014 / Lokal
...awe den sala di korte... DOS KASO AKSIDENTE KRUEL DEN SALA DI KORTE ...unu a laga morto atras i e otro hende a bira hèndikèp... OM TIN ATENSHON PA PROSESVERBALNAN DEN KASO MAGNUS KU TA PUBLIKO
ABVO TA VIGILA SITUASHON HOSTIL PA KU DOSENTENAN NA UNIVERISDAT
Bosero di polis Regi Huggins den deklarashon na EXTRA TUR BISHITANTE KU YEGA AIROPUERTO MESTER TIN SEN KU NAN ...sigur mil dòler pa keda un siman aki...
Den reunion na St. Maarten i bipartit na Kòrsou...
...despues ku tribunal a bishitá tereno di entrada hudisial:
Pure Gives Back:
Komo e promé kompania di gobièrnu C-POST INTERNATIONAL A ENTREGA KUENTA ANUAL 2013 konforme un bon kustumber di e kompania
© 2013-15 Extra - Notisia di Korsou


text:
June 5, 2014 / Lokal
Trahadónan a fada
Sitek den karta pa Staten
Otro muestra di hipokresia di prensa ulandes
A ENTREGA DOKUMENTO DI PROBLEMA KU EKS STUDIANTENAN
GOBIERNU TA SIGUI KU PROYEKTO DI VIGILANSIA NA SKOLNAN
Komunidat meresé un gobernashon íntegro: P’ESEI LANDSRECHERCHE TA UN PRIORIDAT APSOLUTO PA PG GUUS SCHRAM Esaki a bin dilanti durante reunion temátiko Landsrecherche
resultado di EFO toets 2014
HAITIANO KU A OKASHONA AKSIDENTE KU MORTO TABATIN VARIOS BUT KABA
SHOFUR IRESPONSABEL KE PAGA SU DAÑO NA VIKTIMA
MINISTER WHITEMAN A RISIBI FUNDASHON DOMI ABOU I BISINDARIO NA SU OFISINA
...Amigu di Tera ta para ketu awe...
© 2013-15 Extra - Notisia di Korsou


text:
August 23, 2012 / Lokal
MIEMBRONAN SITEK NO TA SKIT NI UN DIA PAGO INDEXERING I ‘LOONTREDE’
...di forma inmediato...
...di akuerdo ku lider polítiko di partido Laboral... AWOR PUEBLO TA HAÑA E ALTERNATIVA I KAMBIO BERDADERO ...dor di union entre Partido Laboral i Partido Democraat...
DEMANDA DI 4 AÑA PA ATRAKO KOMETE 4 AÑA PASA
Abogado Vaders a apelá pa deklará OM no atmisibel:
Hues no ta honra petishon pa suspenshon di detenshon:
...136 PROSESVERBAL REPARTI...
Finalmente nada no a pasa i situashon a keda mes bruá
LOFTIER LIVING MAGAZINE KU COSHEL A ENTREGA PREMIO NA GANADO
Enkuesta facebook:
AQUALECTRA TA PIDI DISKULPA NA HABITANTENAN DI BÁNDARIBA
© 2013-15 Extra - Notisia di Korsou


text:
Gastamento di placa pa loco na Landslaboratorium
ORANJESTAD (AAN): Ora cu un Departamento di Gobierno ta atende cu placa di belasting di pueblo, e mester sa bon con eficiente e mester funciona cu esaki. E placa ta bin di un caha di tesoreria cu no tin un bom sin fin. E mester worde usa lo mihor posible! Esey ta loke Gobierno nobo ta trata na haci tambe. Pa colmo, a reduci BBO tambe te na 1,5%, pues awor ta menos entrada ta drentando den Caha di Pueblo. En realidad, no ta di awor e filosofia aki ta existi! Tur Gobierno semper ta busca forma pa busca servicio y/o producto na e mihor prijs. Recientemente ya caba DIARIO a mustra riba e disparatenan cu ta socede den Landslaboratorium na Aruba. Ningun musca no a bula! Solamente internamente cierto medida anti-reglamentario y aparentemente di venganza a tuma lugar.
Di con? Siendo cu simplemente DIARIO ta purba na mustra tur hende… cu den Landslaboratorium tin hendenan na cabez cu no ta worry kico e balor di 1 Florin tin. Ni worry si acaso na Aruba mes ta bende e producto mas barata cu exterior! Djis mira un di e tantisimo ehemplo aki:
E producto yama “Triage BNP Reagent Test”. Su Product Code ta: 98000XR.
Imaginabo cu un caha di e producto aki na Aruba ta worde bendi door di e importador oficial na $681 pa uno.
Anto na Curacao e mesun producto aki cu code 98000XR ta worde bendi na $1.736 pa uno.
Na Florida (Merca) e mesun producto aki cu code 98000XR ta worde bendi na $1.717 pa uno.
Te ainda, ningun hende kier splica Gobierno, ni DIARIO, di con Landslaboratorium a prefera di cumpra di Curacao y di Merca, envez di esun mas barata na Aruba. Imposible pa compronde. Imposible pa acepta cu C.A.D. no ta bisa nada.
Si bo mira e graficonan aki, bo ta mira cu dia 11 di Juni 2008, nan a cumpra 30 caha di esaki for di un compania na Curacao, y e esaki a costa un total di 93.750 Florin, cu ta igual na $52.083.
(Si acaso e cabezante di Landslaboratorium a cumpra 30 caha na Aruba, e lo a costa solamente $20.439,60 total.)
Ministro Visser a mira esaki?
Si bo mira tambe bon, bo ta nota cu dia 30 di April 2008, nan a cumpra 30 caha di esaki for di e lugar na Merca, y esaki a costa un total di $51.510.
(Si acaso e cabezante di Landslaboratorium a cumpra 30 caha na Aruba, e lo a costa solamente $20.439,60 total.)
Ministro Visser ta lesando esaki bon?
Gobierno Mike Eman 1 tin di haci algo urgente, pa Landslaboratorium stop cu e boycot di companianan Arubiano. Pasobra e cabezante ta prefera di cumpra producto direct di exterior (unda e companianan no ta paga ningun belasting, ni BBO, nada), envez di cumpra di companianan importador Arubiano.
E situacion aki di boycot di companianan Arubiano a cuminza desde 2008 caba, y DIARIO ta kere cu e momento a yega pa Gobierno pone un paro na esaki! No solamente na Landslaboratorium, pero tambe na CAD, pasobra ta imposible cu nan por ta laga tur e cos aki socede bao di nan bril. Kizas tin di haci cambio “per direct” cu e persona di CAD encarga pa controla Landslaboratorium, pasobra el a faya pisa.
Si acaso Gobierno haya documentonan pa revisa, nan cuero lo haya kippevel! Companianan Arubiano (pagador di belasting y mas) ta worde hala un banda, djis pa cumpra directamente cerca companianan dudoso na Merca (na Altamonte Springs, Florida), cu a pega barco na mas di un ocasion. Djis corda riba e rubbing alcohol recien cu tabata hole malisimo, y a resulta despues cu e ta contene ethanol aden.
DIARIO a keda den shock, cu den pasado e cabezante di Landslaboratorium a hasta invita e companianan local pa bay “entrega keho contra dje” na Ministerio Publico.
Esey no ta necesario, pasobra e mesun empleadonan di Landslaboratorium a haci esey caba, den un carta fecha 6 di Mei 2009!!! No ta e companianan importador, ni prensa… su propio empleadonan.
Ohala Ministro por check, kico e cabezantenan di Landslaboratorium a haci cu e empleadonan cu a firma e carta ey pa O.M. Djis check, y boso tambe lo haya kippevel. Bo por ta klinisch medicus, pero “management” y “human resources” a faya barbaramente.
No ta eynan so tabatin reclamo directo riba e Hefe. Dia 30 di November 2008 caba, e empleadonan preocupa a pidi pa reunion urgente riba cierto cosnan cu ta pasando cu e asunto di order di material tanto na Aruba como den exterior.
DIARIO ta spera cu Gobierno lo no sigui tolera, pa un “Part 2” di caso similar cu Maiky Farro (q.e.p.d.) ripiti su mes.
Con bin cu Landslaboratorium ta sigui haci pedido grandi den exterior, siendo cu na Aruba mes nan por a haya un mihor prijs, mihor servicio, y garantia?
Cu e $52.803 cu Landslaboratorium a paga na Curacao pa haya 30 caha di “Triage BNP Reagent Test”… na Aruba cu e suma ey nan lo por a haya 77 caha cumpra!!!
Pues 77 caha, envez di e miserable 30 caha.
CAD tin di hala orea di nan controlador tambe, pa puntre di con e ta permiti tur e cos aki socede. CAD tin di laga un otro controlador check documentonan, pasobra kizas lo por tin sorpresa!
Si acaso Ministro ta mucho floho, no worry, DIARIO mes por bisabo cu e cantidad di producto cumpra door di Landslaboratorium cerca companianan local a cay cu mas di 51%. Esey ta cuadra den e mentalidad “pro-Aruba” di AVP?
Ki bal cu Gobierno di Mike Eman a broma cu a kita e 1.5% di BBO, siendo cu den Landslaboratorium tin un hende cu ta cumpra productonan bay goal, comosifuera ta un Platinum Credit Card nan tin?


text:
Fondo TPF mester continua cu proyecto di Linea Park
ORANJESTAD(AAN) Minister Oduber a resalta obhetivo di fondo TPF, despues cu ATA a wordo privatisa y a logra convence Asociacionnan Hotelero pa contribui cu 2% di un forma boluntario, porcentahe cu a sirbi pa crea fondo TPF pa mehora producto ARUBA, realisacion di proyectonan di embeyecemento, trash can riba isla pa mantene area turistico limpi entro otro mas proyecto.
Existencia di TPF cada aña ta bira mas bisto pa e trabou cu a wordo haci y naturalmente tambe ta aporta den e crecemento di Turismo creando un entrada mas grandi pa e fondo aki. Den parlamento bo ta mira cu no tin mucho pregunta riba dje , mi ta kere cada hende ta convenci di e necesidad y existencia di e fondo aki” asina Minister a bisa, sperando cu e ley aki por wordo aproba den Parlamento di forma unanime.
Segun palabranan di Minister Otmar Oduber, fondo TPF mester continua cu proyecto di Linea Park cu actualmente ta iniciando cu e fase 3 di 11 cu tin den total. E aña aki lo inverti muy particularmente den facilidad pa turistanan por haya baño y mas establecimento pa come y bebe, esaki cu e obhetivo di baha e presion di pasaheronan crucero cu ta bay dilanti di areanan di hotel pa haya tur e necesidadnan aki.
Plannan ta hopi, un parti substancial lo wordo dirigi pa lo cual ta trata e desaroyo di e di dos capital turistico San Nicolas, desaroyo cu ta inclui renobacion di e prome parti di caya grandi.
“Siguridad ta responsabilidad di nos tur” asina Minister Oduber a declara splicando cu e siguridad cu mester tin na area hotelero no ta un responsabilidad di Gobierno solamente, administracion di hotel mester conta cu tur e instrumentonan necesario manera luz, camara, miembronan di cuerpo di siguridad, entre otro pa ofrece trankilidad y siguridad pa tur e usuarionan den tur area incluyendo beachnan y parking lot. Esaki ta un aspecto cu mester tin un combinacion di esfuersonan entre sector publico y sector priva. Pa comienso di otro luna, Gobierno y sector hotelero mester yega na un acuerdo pa establece di un manera specifico e responsabilidad y compromiso di tur dos banda riba topico di siguridad. Sin embargo, bale la pensa resalta e compromiso adkiri pa Ministerio di Husticia cu a percura pa tin mas ekiponan, personal, botonan y cachonan.
Tur ekiponan ta wordo duna pero aworaki mester bin un trabou en conhunto combina cu proyecto di camaranan y asina limita mas cu ta posibel actonan di vandalismo cu ta tumando luga contra nos turismo” cu e declaracion aki Minister Oduber a finalisa entrevista.


text:
Mayoria proyectonan di PPP awor ta esnan cu tin casi 30 aña den preparacion
Minister di Infrastructura Benny Sevinger
ORANJESTAD (AAN): Durante un conferencia di prensa di Gabinete Mike Eman II dialuna maina, Minister di Infrastructura Benny Sevinger a elabora riba algun proyecto di PPP (Private Public Partnership) cu Gobierno a bin ta trahando riba dje pa algun tempo caba.
Minister Sevinger den su introduccion a splica prensa, debi na preguntanan cu el a haya den Parlamento, pakico ta scoge pa realisa cierto proyectonan via di e formula di PPP.
E motibo principal ta cu momento cu e prome Gabinete Mike Eman a cuminsa traha, a constata cu tabatin desaroyo den sector turismo, pero e hospital di Aruba, viviendanan, casnan di anciano y principalmente infrastructura a keda hopi atrasa. “Mirando esaki, nos a dicidi di traha un Masterplan unda a dicidi cu durante 8 aña ta inverti den producto Aruba.
A traha e Masterplan y a traha un plan con lo bay financia e proyectonan.” El a splica cu den e parti di financiamento a yega na e fondonan di FDA (Fondo Desaroyo Arubano), fondonan di TPF (Tourism Product Fund), di Presupuesto di Pais Aruba y a haci un analisis di fondonan cu por bini di sector priva.
Mirando cu tin proyectonan asina grandi cu no por wordo poni den Presupuesto di Pais Aruba y cu tin disponibilidad di sector priva pa inverti den sociedad cu Gobierno, a haci uzo di e formula di PPP.
Pa duna un splicacion di e e situacion, Minister Sevinger a duna e ehempel di Green Corridor cu ta un proyecto di mas di 100 miyon florin, cu tin ta papia di dje pa decadanan largo caba. Si kier realisa e proyecto aki, mester pone e suma completo di 100 miyon florin riba presupuesto di e aña den cual e ta bay wordo realisa.
”Y esaki nunca por wordo realisa ya cu den Conseho di Minister ta pone prioridadnan pa enseñansa, husticia, asuntonan social, infrastructura, etc. Ora di reparti e placa, e parti i Infrastructura nunca por yega 100 miyon florin den un aña. … Mester busca otro forma di financia e proyectonan aki.”
E formula di PPP, e mandatario a sigura, no ta nada otro cu manera un persona ta cera un hipoteca pa construi su cas y paga esaki bek den tanto aña. A dicidi di haci un analisis pa mira cual ta e proyectonan cu por wordo uza via di e formula di PPP, unda cu sector priva ta inverti placa y cu conocemento. A scoge pa Green Corridor cu ta un caminda di 4 via pa San Nicolas cu tin mas di 30 aña den preparacion.
Pero expertonan a bisa cu e vierbaans no por yega te San Nicolas, ya cu ni den 100 aña ta logra cumpra tur e casnan cu tin e ruta, pa cual a conseha pa haci e caminda di 4 via for di aeropuerto te cu Pos Chiquito. Y for di eynan bay direccion di San Nicolas, amplia a “adernan” (caminda) existente haciendo nan mas viabel.
E di dos proyecto cu a scoge pa bay via di e sistema di PPP tabata Watty Vos Blvd, cu ta tuma e trafico for di aeropuerto, pasa banda di Codemsa, Meiveld, Seroe Patrishi, Ponton, sali na Bushiri y bay direccion di hotelnan. Otro proyecto cu tin mas di 30 aña trahando riba dje, cumprando tereno y casnan pa por haci’e un realidad.
Dos otro proyecto mas cu a wordo scogi pa bay via di e sistema di PPP ta renobacion y ampliacion di dr. Horacio Oduber Hospital y e proyecto di Waste to Energy.


text:
April 13, 2012 / Front Page
...Fons Simon: Sobre likides i pa kolmo no por krese den krédito... INTERES RIBA KUENTA SPAR TA SIGUI BAHA
Lokal
...Den un proseso transparente... KPMG A GANA ENKARGO DI REPARTISHON BIENES
OUMENTO TARIFA DI REKOHE SUSHI INASEPTABEL I KONDENABEL
Aruba
Awe Corte di Husticia di Prome Instancia Lo trata caso di e famoso “dokter” Venezolano, kende a causa morto di hoben Arubiano
Na opinion di abogado mr.Anthony Ruiz No tin motibo pa detene su cliente Endy Croes, pero e lo colabora cu husticia pa demostra su inocencia
© 2013-15 Extra - Notisia di Korsou


text:
Hunta di Maneho
E Hunta di Maneho òf Gerensia (Hulandes: Raad van Bestuur Ingles: Board òf Directors) ta e órgano ku ta manehá un kompania òf un instituto. E gerensia ta enkargá ku e maneho diario di e kompania i tin ku duna kuenta i rason na e Hunta di Komisario òf na e Akshonistanan direktamente. E Hunta di Maneho por ta konsistí di un òf mas persona ku ta wòrdu skohé pa e Akshonistanan huntu ku e komisarionan.
E responsabilidat final di lokual ta sosodé den e kompania ta kai riba e gerensia. E gerente ta esun ku tin ku sali pa e kompania; tin ku duna kara. Normalmente ora ta trata di un sosiedat anónimo e gerente no por wòrdu pone personalmente responsabel; esaki ta bira e kaso ora ta trata di mal maneho i no kumplimentu ku normanan di bon gobernashon.
E tareanan típiko di un gerensia ta entre otro:[editá | edit source]
- Manehá e kompania dor di tomo di desishon;
- Kumpli ku e vishon i e metanan di e kompania;
- Selektá, apuntá, duna soporte i revisá e trabou di e supalternonan;
- Aprobá i kumpli ku e presupuesto anual.
E funshon nan den un Hunta di Maneho por ta entre otro:[editá | edit source]
- Presidente di e Hunta
- Direktor Ehekutivo
- Direktor Finansiero
- Direktor Operashonal
- Direktor Tékniko
- Direktor Komersial
- Direktor General
- Sekretario Ehekutivo


text:
August 15, 2014 / Lokal
Promé Minister Ivar Asjes ta lamentá... PARLAMENTO A HUNGA TOF, AWOR TIN LEI DI REINO NA KAMINDA! ...A lo ménos por a pidi pa wanta tratamentu i bini ku kambio...
E ta stroba proyektonan grandi:
ASJES: RECHASO DI LEI TA NIFIKA KU DEMOKRASIA TA FUNSHONA
Prinsipalmente den oranan di anochi:
...Minister Whiteman: RvA ta spera di kaba di dos siman sèptèmber...
Pa paga gastunan di korte:
Omayra Leeflang; Minister Whiteman ta gaña parlamento
Parlamentario Constancia
Minister Balborda ta inisiá
Pa importashon di 106 kilo di koka: DUO VENEZOLANO KONDENA NA 8 AÑA TA APELA NAN SENTENSIA Den pasado kondená pa 150 kilo aki na Kòrsou
Parlamentario Glenn Sulvaran
KORSOU LO INOUGURA KAMARA DI KOMERSIO KU COLOMBIA
© 2013-15 Extra - Notisia di Korsou


text:
Personal di Hospital ta miho prepara pa calamidad
ORANJESTAD (AAN): E team di Dr. Horacio E. Oduber Hospitaal encarga cu organizacion di entrenamento y preparacion pa calamidadnan a celebra ceramento di un otro aña exitoso di diferente training y cursonan hopi importante pa siguridad di e pashentnan y trahadonan di e institucion di cuido.
A celebra diferente detaye e atardi aki, entre otro e graduacion di 20 persona cu a completa curso “bedrijfshulpverlening” cu exito, e reconocimento di e top colaborado nan pa cu e trainingnan y e top tres trahado di tres departamento en conexion cu nan participacion durante di cursonan necesario.
Danilo Webb, kende ta un miembro di e team “transportdienst verpleging”, ta traha na Spoedeisende Hulp ya pa cinco aña caba y a worde honra como e empleado nr. 1 pa e team encarga cu e organizacion di e trainingnan. Ta pa e di tres biaha cu Danilo Webb ta ricibi e reconocimento special aki como HVT-er di Aña for di Milka Schoop,hefe di e departamento di siguridad di Hospital, pa su participacion activo y disponibilidad pa duna training, pa asisti Schoop den tur trabao necesario rond di e trainingnan henter aña, y mucho mas.
Danilo Webb a bisa cu e hunto cu otro coleganan ta haci nan best semper pa t’ey y ta disponibel pa yuda practicamente 24/7. El a splica cu e semper ta gusta yuda hende y ta haci esaki di curason; e ta capitan di Search & Rescue Aruba y semper di su bida a gusta haci trabao pa otro hende y salba bida di hende.
Milka Schoop a agrega cu entre e 20 graduadonan tabatin nuebe agente di siguridad, kende no ta traha directamente cu hospital, pero si ta hunga un rol grandi den e preparacion pa cu maneho di calamidad. E otro 11 graduadonan ta empleadonan di hospital mes. Ta trata aki di un curso di dos dia, cual ta hopi importante pa cualkier organizacion grandi organiza, segun Schoop.
El a splica cu aunke e agentenan di siguridad no ta den empleo directo di hospital, nan ta un parti importante di e team y t’ey ora cu empleadonan ta liber of cu vakantie y ta importante pa nan sa con pa actual ora un calamidad presenta.
Schoop a bisa cu e empleadonan cu a ricibi reconocimento como parti di e “top 10” entre tur HVT-er di hospital a destaca como esunnan cu a coopera mas durante di aña 2014, nan tabata semper dispuesto pa duna training, participa na haci controlnan y inspeccionnan y a coopera hopi bon cu tur actividad di “hulpverlening”.
E “top 3” for di e grupo aki tin tres aña ta sali den e posicion aki y nan echt merece e reconocimento, el a subraya. Milka Schoop a splica cu, ademas, pa prome biaha e aña aki a entrega un reconocimento na e “top 3” di tres diferente departamento den hospital pa nan compromiso pa cu e trainingnan di candela obligatorio.
E reconocimentonan aki ta sirbi como un estimulo pa otro empleadonan y otro departamentonan sigui cu e trabao di preparacion y training pa calamidad cu hopi bon energia.


text:
“Amplia orario di school ta sona simpatico pero hopi cos mester worde regal prome ”
Parlamentario señora drs. Lainda Kemp-Westerhof ta di opinion:
ORANJESTAD (AAN): Actualmente presidente di Comision di Enseñanza Parlamentario drs. Lainda Kemp-Westerhof por a tuma nota di e proposicion haci na Minister Dowers di Parlamentario señora Lopez-Tromp pa amplia e orario di school te den oranan di atardi. Algo cu na prome instante Parlamentario drs. Lainda Kemp-Westerhof ta haya un proposicion simpatico pero segun Parlamentario Lainda hopi mester worde drecha prome cu esaki. Parlamentario Lainda ta menciona di no ta gusta trece cos di pasado dilanti pero tin biaha tin mester paso ta parse cu hopi politiconan den oposicion despues di elecion a lubida hopi cos.
Segun parlamentario Lainda pa amplia oranan di school mester drecha hopi cos prome, mihor infrastructura, mas leslokalen mas material y tambe mester corda cu pa amplia e oranan nos mester mas docente.
Y ta un realidad cu actualmente tin mester docente paso no tin suficiente. Tambe e Parlamentario a menciona cu mester drecha e posicion juridico di hopi docentenan cu ta traha frustra y demotiva. Cashinan a worde haya di papelnan di docentenan cu pa añanan nan no a traha riba nan papelnan o cu nan a keda pega y tur esaki ta demotiva y frustra nan. Anto ora tur esakinan ta drecha nos por papia di amplia oranan di school.
Parlamentario Lainda ta menciona si for di añanan anterior Parlamentario señora Drs. Lopez-Tromp a cuminsa traha riba e bunita plan aki, renoba e schoolnan, mas material y haci atractivo pa e docentenan funciona lo awor nos por a papia di un proposicion cu a cuminsa di basta tempo caba y si e tabata uno exitoso e gobierno actual lo a continua cu esaki tambe.
Segun Lainda como minister e tempo ey e Parlamentario tabata tin e oportunidad pa haci esaki, e tabata tin tres cartera cual e no a maneha cu un balansa, hopi a worde inverti den infrastructura, cual tambe ta algo positivo pa e desarollo di un pais, pero no a inverti den enseñanza. Cual ta un lastima paso con pober un pais por ta o si e ta pasando den un crisis esey nunca por ta un excusa pa no inverti den enseñanza.
Inverti den enseñanza ta un obligacion paso asina bo ta inverti den e futuro di e pais y eleva e nivel di educacion.
Segun Parlamentario Lainda bo ta nace cu amor pa cu enseñansa y bo deber ta pa transmiti y demostra esaki na e pueblo tambe, e no mester ta solamente un refleho.
Awor e minister Dowers ta haci cu hopi dedicacion y pasenshi loke pa añanan no a worde haci. Segun Parlamentario Lainda Minister Dowers ta trata di haci lo posibel pa trata na haya fondo aki aya, te hasta fondo na Europa paso no a ni keda atras pa sigui inverti, awor corda pa amplia e oranan di school te atardi. Pero tur esaki no ta motibo pa perde e animo, segun Lainda, pa sigui ta positivo y traha pa trece e cambionan necesario.
Parlamentario drs. Lainda Kemp-Westerhof lo duna sigur e sugerencia aki su atencion pero ta consciente si cu hopi cos mester worde drecha prome hacie uno realidad y ora tur e cosnan aki worde regal nos por papia di amplia oranan di school.